
Kobanê birînên xwe dipêçe 


Li Kobanê vegera şêniya bajêr didome. Heta niha zê- 
detirê 100 sed hezar niştecihên heremê vegeriyan gund 
û bajaran. Li heremê li aliyekî avadankirina vargehan, li 
aliyê din paqijkirina mayinan didome. Heta niha 50 sivîl 
di dafikên mayinan de jiyana xwe ji dest dan. Rêvebirên 
heremê banga alîkariya paqijkirina mayinan dikin. pQ2-3 

Li Rojava li eniyên nêzî Serêkaniyê û Hesekê di navbera 
hêzên kurd û DAIŞ’ê de şer didome. YPG, hêza xwe li 
eniyên şer komdike. Di şer de gelek gund û xaka dagirkirî 
ji DAÎŞ’ê tê rizgarkirin. Li Efrînê li dijî xetera El Nusra’yê 
amadekarî tên kirin. Piştî ku asayîşa Efrîn’ê 450 alîgirên 
E 1 Nusra’yê girt, 300 dîlên kurd serbest hatin berdan. 

Mehmet Gûltekin R i 4 

Serhildana Bedirxan 


Nadire G. Aldatmaz r 15 

Merdişê ziwanan 


Bo Kurdistanê 
4 lcurên min 
ên din hene 

Ayşe Osman Taha dayîka 
3 Pêşmergeyên ku di 25’ê 
Cotmeha 2014’an de li 
Zûmarê di şerê dij DAIŞ’ê 
de jiyana xwe jidestdan 
li Stenbolê serdana 
nûsîngeha BasNûçe’yê kir. 
Taha ya 89 salî anî ziman 
ku hersê kurên wê bo doza 
Kurdistanê bûne qurbanî 
û 4 kurên wê yên din jî 
amadene bo Kurdistanê... 

Xalit Begê Cibrî 

Mîralay Xalit Beg ku di nava 
arteşa osmanî de cîh digire û 
piştî avakirina Azadî bo serx- 
webûn û azadiya Kurdistanê 
hewleke mezin a netewî dide, 
di 14 Nîsana 1925’an de ligel 
mebûsê Bidlîsê Yusif Zîya Beg 
û zavayê wî mulazimê yekem 
Alî Riza, zavayê wî Faîq û 
Mela Evdirehman li sûka 
Bidlîsê hatin dardekirin. 
r!3 

Nivis tekoşin e 

Nivîskar û bikaranêrê çalak 
yê medya civakî Zimarê 
Xamo wiha dibêje: “Ji bo min 
nivîsandin şerê li hemberî 
bindestiyê ye, liberxwedan e, 
têkoşîna li hemberî dagirk- 
eriya welatê min e. Welatê 
min di bin dagirkeriyê de ye 
û kurd li her çar perçeyên 
Kurdistanê di şerekî man û 
nemanê de ne." 

dest pê kiriye û di DAIŞ bi êrîşan hewl dida 
ku xelkê bajêr ji bajêr derkeve lêbelê bi 
tedbîrên Hêzên Asayîşê rê li ber êrîşên 

DAIŞ’ê hatiye girtin. 

Li Hasekê tîfaqa kurd û sûryaniyan 
Piştî êrîşên DAIŞ’ê yên li ser bajarê Til 
Temir û Til Berekê yên li hemberî xelkê 
sûryanî yên ji nava bajêr derketibûn li 
Hasekê û Qamişlo hatibûn bi cihkirin. 

Zavî di berdewamiya axaftina xwe de bal 
kişand ser rewşa xelkê sûryanî jî û da zanîn 
ku xelkê ji ber êrîşên DAIŞ’ê ji herêmê 
derkrtibûn li Hasekê û Qamişlo hatine bi 
cihkirin û xelkê kurd deriyên xwe ji wan 
re vekirine û pedîviyên wan dabîn kirine. 

Di berdewamiya axaftina xwe de Zavî 
ragihand ku yekîneyên sûryanî jî digel 
yekîneyên kurd şer dikin û wiha berdewam 
kir: “Xelkê me yê sûryanî jî bi me re tevdi- 
gerin. Yekîneyên sûryanî jî bi YPG/YPJ’ê re 


G elê Rojava, bi taybetî jî Kobanêyî 
yên ku bi destpêka êrîşên DAIŞ’ê 
neçarî koçê man û warê xwe teri- 
kandin piştî ku bajar hat rizgarkirin dest 
bi vegerê kir. Lê belê xetereya nû mayînên 
ku DAIŞ’ê li seranserî herêmê bi cîh kirine. 
Li gor agahiyan heta niha ji Kobaniyên ku 
vegeriyane 48 kesî ji ber teqîna mayînan 
jiyana xwe jidestdane û 61 kes jî birîndar 
bûne. Li gor îstatîstîkên fermî ji 26’ê Kanûn 
a 2015’an ku rizgarkirina Kobanê destpêkir 
vir ve 45 hezar 415 kes, li gor agahiyên 
rêvebirên Kobanê jî nêzikî 100 hezar kes 
vegeriya Kabanê. 

Rojava û bi taybetî jî Kobanê demeke 
dirêj bi boneya şerê li dijî DAIŞ’ê di rojeva 
cîhanê de deng veda. Piştî êrîşên 4 mehan 
bajar ji hêla hêzên kurd ve bi alîkariya 
hevpeymaniya navnetewî hat rizgarkirin 
û DAIŞ li bajêr hat şikandin. Ji bajarê ku 
bi temamî hat wêrankirin hejmara sivîlan 
ji sedî 95 kêm bû û şêniyê bajêr ket rêya 
koçê. Bi şikandina DAIŞ’ê re ava- 
daniya bajêr jî li hêla din destpêkir 
û bo ji nûve avakirina Kobanê 
kampanyayên berfireh destpêbûn. 

Bi banga rêvibirên Rojava ya ji bo 
vegerê bi deh hezaran Kobanêyî ji 
nûve vegeriyan warên xwe lê ji ber 
ku cihê mayînê nemaye gel li gun- 
dan tê bicîhkirin. Herwiha di rêya 
vegerê de vêcarê xetereya teqîna 
mayînan rû da û heta niha nêzî 50 
kesî jiyana xwe bi teqîna mayînên 
DAIŞ’ê jiyana xwe jidestda. 

Rêvebirên bajêr bo ku gel hişyar 
be daxuyaniyan radigihînin da ku 
cihên mayînkirî nîşanî wan bidin 
û gel ji bo cîhên mayînkirî hayîdar 
be. Dîsa li gor agahiyên fermî ji 
sedî 50 gundên Kobanê hatine 
mayînkirin. 

Li aliyê din avadaniya bajêr jî bi 
piştgiriya şaredariyên Bakûr û piştgiriya 
saziyên Başûrê Kurdistanê didome. 


Şaredariyên wek Amed, Wan, Batman 
û gelek navçeyan wesayîtên kar arasteyî 
Kobanê kirin û saziya Xêrxwaziya Barzanî 
jî 500 hezar dolar bo avadaniya bajêr şand 
heremê. Desteyeke saziyê jî bo lêkolînan li 
herêmê ye. 

Le hêla din şer jî li hin gundan û dora 
sinor didome. DAIŞ a ku ji Kobanê, Cizîr 
û Serêkaniyê hat şikandin vêcarê berê xwe 
da hêla Tirbespiyê û bajarokên derdorê. 
Dorpêça El Nûsra ya li ser Efrînê jî didome 
û hêzên kurd li dora bajêr di bereyên şer 
de ne. 300 sivîlên ku hefteya borî ji aliyê El 
Nûsra ve hatin dîlgirtin jî bi operasyoneke 
mezin hatin xilaskirin. Li gor agahiyên ku 
me jî rêvebirên Rojavayî girtin, li hemû 
eniyan şer bi rekfetina hêzên kurd didome 
û pêşdeçûna Pêşmerge-YPG/YPJ berde- 
wam e. Di vê navberê de bangawaziya rêve- 
biran a bo piştevaniya avakirina Kobanê 
ji hêla gelek sazî, komite û komên cûda 
ve hat bersivandin. Li gelek cîhên cîhanê 


Pirraniya gundên Kobanê 
hatine mayînkirin. 


kampanya didomin, kom û saziyên ku li 
ser medya civakî organîze dibin jî dest bi 
xebatê kirin. Gelek komên xebatê derbasî 
bajêr bûn, yên mayî jî amadekariyên xwe 
didomînin. 

YPG jî yekîneyên xwe yên li Tirbespiyê, 
Qamişlo, Amûdê arasteyî heremên ku di 
bin xeterê de ne kir. Her çiqas li navenda 
navçe û bajarokan xetereya mezin a DAIŞ’ê 
nemabe jî, car car li aliyê Kobanê û Cizîrê 
pêvçûn û operasyonên hêzên kurd rû didin. 
Di vê navberê de dorpêçbûna bajarê Efrînê 
ya bi destê E 1 Nûsra jî didome. Asayîşa 
bajêr jî li hemberî vê amedebûna xwe ya 
di bereyan de didomîne û 300 sivîlên ku 
hefeteya borî ji aliyê El Nûsra ve hatibûn 
dîlgirtin bi operayoneke mezin hatin 
xilaskirin. 

“DAIŞ li Cezîrê jî têk diçe” 

Berdevkê Ragihandinê yê Kantona Cizîrê 
Mihemed Kemal ji rojnameya BasNûçe’yê 
behsa êrîşên DAIŞ’ê yên li ser Cizîrê 
kir û eşkere kir ku di encama serke- 
fetinên hêzên kurd ên li vir û Til 
Hemisê DAIŞ’ê berê xwe daye Cizîrê 
û hewl dide ku li wir bi ser bikeve. 
Kemal da zanîn ku şer niha li gunde- 
warên Til Temir û Serêkaniyê berde- 
wam dike. Her wiha di berdewamiya 
axaftina xwe de Kemal amaje bi wê 
yekê jî kir ku DAIŞ têkçûnên ku li 
Til Hemis û Kobanê xwaribû niha li 
Serêkaniyê û Til Temirê jî dixwe û 
Hêzên Hevpeymanî bi bordûmanên 
beşdarî operasyonan dibin. Kemal 
li ser şerê Til Temir û Serêkaniyê 
agahiyên dawî jî dan û wiha berde- 
wam kir: “Şer û pevçûn zêde li Til 
Temir û Serêkaniyê berdewam dike. 
DAIŞ’ê çawa li Kobanê û Til Hemîsê 
têk çû di encama van pevçûnna jî de 
têk diçe. Hêêzn Hevpeymanî jî di opera- 
syonan de cihê xwe digirin û navendên 
DAIŞ’ê yên lojîstîk bordûman dikin.” 


Kemal wekî din eşkere kir ku li herêma 
Cizîrê tedbîrên ewlehiyê di asta herî 
bilind de ne û şer durî bajêr di 20-30 
kîlometreyan de berdewam dike û hêzên 
kurd roj bi roj DAIŞ’ê ji herêm dûr dixin û 
li hember êrîşên wê operasyonên serkeftî 
pêk tînin. Kemal ragihand ku li hêla din jî 
asayîşa herêmê jî ji bo rê li ber wesayîtên 
bombekirî yên DAIŞ’ê bigrin jî tedbîrên 
xwe yên ewlekariyê zêdetir kirine. 


Hesekê gîhîşt aramiyê 

Piştî bidawîbûna pevçûnên di navbera 
hêzên rejimê û hêzên kurd ên li Hasekê 
vê carê jî li herêmê talûkeya DAIŞ’ êrn 
da. DAIŞ e di şeva 20 Adare de enşi ser 
pîrozbahiyên Newrozê kiribû û di encama 
êrîşê de 60 sivîlan jiyana xwe ji dest dabû 
û zêdeyî 150 kes jî birîndar bibûn. Firaz 
Zaviyê Berdevkê Mala Gel a Hasekê da 
zanîn ku rewşa şer li bajarê Hasekê nemaye 
bajar aram bûye û jiyana rojane ya xelkê 


beşdarî şer dibe. Xelkê ji Til Temirê hati- 
bûn li malan hatin bi cih kirin. Xelkê me yê 
Hasekê deriyên xwe ji wan re vekirin.” 

Li Efrînê xetereya El Nusrayê 

Cepheya E 1 Nusra ya bi ser El- Kaidê ve ye 
piştî bajarê îdlib ê nezîkî Kantona Efrînê 
dagir kir, dest bi dagirkirina herêmê kir. 
Hin komên şekdar ên bi ser El Nusra’yê 
ve di 6’ê Nîsanê de 300 kurdên sivîl ku 
dixwastin derbasî Helebê bibin revandin. 
Hêzên Asayîşa Efrînê bi bihîstina bûyerê re 
li hember rêxistinê dest bi operasyonê kir 
û gelek endamên rêxîstinê binçav kir. Her 
wiha E 1 Nusrayê jî xelkê sivîl berdan. 
Serokê Kantona Efrînê Evdo Îbrahîm bal 
kişand ser êrîşên El Nusra yên li ser xelkê 
sivîl û ji rojnameya BasNûçe’yê re eşkere 
kir ku revandina 300 kurdên sivîl bûyereke 
propagandayî ye û bi bihîstina bûyerê re 
wan hewl daye ku xelkê sivîl azad bikin. 
Îbrahîm bal kişand ser operasyona Asayîşa 
Efrînê jî û wiha got: “Asayîşa me vê re 
li hember vê komê operasyon pêk anî û 
450 endamên vê komê hatin biçavkirin. 
Piştî operasyona Asayîşê xelkê sivîl hatin 
berdan.” 

“Emê Efrînê biparêzin” 

Di berdewamiya axaftina xwe de Îbrahîm 
daxuyand ku hêzên kurd li hember her 
êrîşa li Efrînê amadene û xelkê kantonê jî 
xwe bi rêxsitin dike û perwerdeya xwe jî 
zêdetir dikin. Îbrahîm amaje bi wê yekê 
jî kir ku komên çekdar ên ku êrîşî Rojava 
dikin ji hêla hin dewletên Rojhilata Navîn 
tên piştevanîkirin û hêzên kurd li hember 
wan têk neçûne û berxwedana wan ji roja 
ewil de berdewam dike. Îbrahîm behsa 
berxwedana Efrînê jî kir û axaftina xwe 
wisa bi dawî kir: “Li Rojava cihê yekemîn 
ku berxwedanê lê dest pê kir Efrîn bû. 
Yekem car êrîşî Efrînê kirin. YPG/YPJ ji 
roja ewil de parastina Rojava dikin. Dema 
ku hewldan bên ser Efrînê jî hêzên me ew 
rê nedan wan. Ew derfetên me yên berê 
nebûn niha hene. Şervanên Efrînê her çi 
hebe jî ewê xwe ragiriyê bikin û parastina 
herêmê bikin.” 

Li Kobanê xebatên avadaniyê 

Piştî êrîşên DAIŞ’ê yên zêdeyî 4 mehan 
hêzên kurd DAIŞ ji herêmê derxsit û xelkê 
ji ber êrîşan ji nava bajêr derketibû dest bi 
vegerê kiribû. Her wiha jiyana rojane jî li 
bajêr dest pê kiriye. Li hêla din jî amadek- 
arî û kampanyayên sazî û dezgehên Başûr 
û Bakurê Kurdistanê yên ji bo avakirina 
bajêr jî berdewam dikin. Hevseroka Me- 
clîsa Qanûnsaz a Kobanê Feyîza Evdî, li ser 
rewşa dawî ya navenda kantonê rawestiya 
û eşkere kir ku gelheya nava bajêr roj bi roj 
zêde dibe û xebatên avakirina bajêr jî bi lez 
berdewam dike. Her wiha Evdî eşkere kir 
ku şaredariyên Bakur ji bo vekirina nava 
rêyên bajêr wesayît şandine û û gellek sazî 
û kemele niha li nava bajêr xebatan dikin û 
hin pispor jî li herêmê mayînan radikin û 
herêmê paqij dikin. 

Piştgiriya şaredariyên Bakur 

Di berdewamiya axaftina xwe de Evdî 
eşkere kir ku ji Şaredariya Bajarê Mezin 


a Amedê û ji gelek şaredariyên din ên 
Bakurê Kurdistanê komên alîkariyê 
derbasî nava bajêr bûne û dest bi xebatên 
paqijkirina kirine. Evdî li ser karên komên 
şaredariyên Bakur jî rawestiya û wiha got: 
“Ji Şaredariya Amedê û ji gelek bajarên me 
wesayîtên kar hatin. Ew 105 kes in. Ya rast 
gelekî dixebitin. Ji bo konferansa ku ewê 
di 2-3’yê Gulanê de li Amedê pêk were jî 
amadekariyên me berdewam dikin. Ewê ji 
rêxistinên navdewletî beşdarî pêk werin. 
Ewê hemû kes di avadaniya Kobanê de rola 
xwe bilîze.” 

Li hêla din Dezgeha Alîkariyê ya Barzanî 
jî kampanyayên xwe yên ji bo avadaniya 
Kobanê didomîne. Dezgehê ji bo ku di 
avadaniya bajêr de bê xerckirin 500 hezar 
dolar terxan kiribû û ew radestî rêvebirên 
katonê kiribû. Her wiha nûnerên dezgehê ji 
bo tesbîtkirina cûreyên alîkariyê desteyek 
şandibû bajêr. 

Civîna li Moskova’yê bê encam ma 

Civîna duyem a ku bi bangawaziya 
Rûsya’yê li Moskova’yê di navbera rejima 
Sûriyê û muxalîfên wê de birêve çû weke 
civîna duyem bê encam bi dawî bû. Hev- 
serokê PYD’ê Salih Muslim û ji rêveberiya 
Rojava jî desteyek beşdarî civînan bûn. 

Dr. Ekrem Önen li ser civîna Moskovayê û 
beşdariya PYD’ê agahî dan rojnameya me û 
da zanîn ku civîna duyem li ser rêkeftinekê 
bi rêve çûye û xalên rêkeftinê ew bûne ku 
ji krîza Sûriye’yê re çareseriyeke mirovî bê 
ditîn. 

Krîza ENKS û TEV-DEM’ê didome 

Tevî agahiyên şer û rewşa dawî ya Rojava 
kirîza di navbera ENKS û TEV-DEM’ê de 
jî berdewam dike. Wek tê zanîn di demên 
rabirdû de bi serperiştiya Serokê Herêma 
Kurdistanê li Dihokê perpirsiyarêr herdû 
aliyan li hev civiyabûn û lêvegereke siyasî 
avakiribûn. Krîza ku bi vê minasebetê bi 
dawî bibû piştî hilbijartinên Cizîrê careke 
din rûdabûn. ENKS’ê eşkere kiribû ku 
hilbijartinên şaredariya Cizîrê bêyî wan 
hatine kirin û daxuyandibû ku wê endam- 
tiya xwe ya Lêvegera Siyasî rawestandiye. 
Endamê ENKS’ê Ehmed Silêman li ser krî- 
za ku dîsa rû daye rawestiya û da zanîn ku 
wan bi Peymana Duhokê re biryar stendiye 
ku bi hev re tevbigerin lêbelê endamên 
TEV-DEM’ê li biryarên peymanê xwedî 
dernaketine û lewre krîzê dîsa rû daye. 

Di berdewamiya axaftina xwe de Ehmed 
Silêman da zanîn ku ew weke ENKS her 
tim hewl didin ku digel TEV-DEM’ê kar 
bikin û wisa difikirin ku ew bi hev re 
dikarin Rojava bi rêve bibin û wê biparêzin 
lê TEV-DEM wan nasneke û beyî wan kar 
dike. Silêman li ser avadaniya Kobanê jî 
rawestiya û gotina xwe wiha bi dawî kir: 
“Em di dema wê jî de bi hevalan re rûniştin 
û axivîn. ‘em rêkeftinekê dikin li gor wê 
rêkeftina em hemû di rêveberiyê de cih 
digrin.’ Lêbelê hebûna ENKS’ê ji bo wann 
ne giring e. Divê em alîkariya xelkê Kobanê 
bikin. Gengeşiyên di navbera me de divê ji 
pêşeroja Kobanê re nebin asteng. Ji bo ava- 
daniya Kobanê em dikarin gengeşiyên di 
navbera xwe de bi dawî bikin. Em dikarin 
bihev re tevbigerin.” 

Hewlêr-Bexda: 

Bazara Mûsilê didome 


H emû nîşaneyên geşedanên herêmê 
didin xuyakirin ku êdî qewlê 
operasyona Mûsilê ku tê payîn 
wê hêz û şiyana leşkerî û motîvasyona 
stratejîk a DAIŞ’a ku li rojhilata navîn, li 
gellek welatan bi carekê derkete holê û bi 
hovîtiya xwe ya li dij sivîlan kete rojeva 
dinyayê ber bi qedandinê ve diçe. Bazara 
operasyona şayanî gotinê ya di navbera 
Rêveberiya Herêma Kurdistanê(RHK) û 
Rêveberiya Navendî ya Iraqê de bi encam 
dibe. Serokwezîrê Iraqê Haydar Îbadî ku 
hefteya çûyî serdana Hewlêrê kir û bi Se- 
rokê RHK’ê Mesûd Barzanî re hevdîtin pêk 
anî, di bergîdana beşdarbûna Pêşmerge 
ya operasyona Mûsilê de çareserkirina 
arîşeyên ku di navbera Hewlêr û Bexdayê 
de rû dabûn û bûbûn sedemê qeyrana 
siyasi mîsoger kir. Yek ji wan arîşeyên 
ku Îbadî çareseriya wê mîsoger kirî ye jî 
radestkirina para budceya RHK’ê ye. 

Li gel ku di hemû eniyên Herêma 
Kurdistanê de têkşikiya û bi operasyona 
artêşa Iraqê ya li Tîkrîtê ev têkşikestina 
wê gelemper bû, bi rizgarkirina Mûsil’a ku 
navenda herî grîng a DAIŞ’ê ye, wê DAIŞ 
ji alî leşkerî û stratejîk ve li Iraqê şikestina 
xwe ya herî mezin bixwe. Ji ber ku di dest- 
pêkê de artêşa Iraqê bi derbeke mezin a 
DAIŞ’ê belav bû û li Iraqê qeyraneke siyasî 
rû da, DAIŞ’ê li gel bîrên petrolê, gellek 
herêmên Iraqê dagir kir. Bi dagirkirina 
Mûsilê re jî DAIŞ’ê ev bajar weke paytexta 
xwe ya siyasî û leşkerî olan kir û bi der- 
fetdayînên erdnîgarî yên Mûsilê li Sûriye, 
Irak û Kurdistanê dest bi êrîşên frawan kir. 
Piştî ku qadeke mezin a Sûriyeyê bi dest 
xist berê xwe da Rojava û piraniya Kobanê 
û xeta sînor bi mehan dagir kir. DAIŞ, 
her wiha Şengalê jî dagir kir û bû sedema 
azarên mezin û koçkirina bi sedhezaran 
mirovan. 

DAIŞ’a ku bi dehhezaran kesên tûndrew 
ên ji her deverên dinyayê li hev civan bû 
hêzeke kureyî. Piştî ku hin rêxistinên din 
ên welatên din jî girêdana xwe ya DAIŞ’ê 
olan kirin hêza wê ya êrîşkeriyê mezintir 
bû. Di eniyên şer ên Sûriye, Iraq û Kurd- 
istanê de DAIŞ, tenê li Kurdistanê hate 
sekinandin û li Iraq û Sûriye jî hêzên wê 
yên pêşbaz derban xwarin. Bi taybet piştî 
ku Tîkrît ji dest wê hate derxistin tê payîn 
ku ji bo şikestina hêza DAIŞ’ê ya tevgerînî 
divê Mûsil jî ji DAIŞ’ê bê stendin. 

Ji alî artêşa Iraqê ku endamên wê bi 
giranî şîa ne ve rizgarkirina Mûsilê wê 
bi xwe re xeteriyên leşkerî jî bîne, lewre 
gelheya Mûsilê bi giranî ji sunneyên ereb 
û kurd û ji hin komên kêmnetewe û olî 
pêk tê. Pisporên sîyasî û leşkerî, hem ji 
ber bawerîpêhanîna Pêşmerge û hem jî 
ji bo piştgiriya kurdên Mûsilê pêwîstî 
bi beşdarbûna Pêşmerge ya operasyona 
Mûsilê dibînin. Haya Bexdayê jî ji vê yekê 


heye û bi vê mebestê demeke dirêj e ku ji 
Hewlêrê daxwaza beşdarbûna Pêşmerge ya 
operasyona Mûsilê dike. 

Lê belê ji ber ku rêveberiya Bexdayê 
para budceya Herêma Kurdistanê nade û 
di sewqiyata petrolê de arîşeyan derdixe û 
daxwaza serxwebûna Kurdistanê ya kur- 
dan çend xal in ku operasyoneke hevbeş 
asteng dikin. Piştî ku di gellek hevdîtinên 
li ser vê mijarê de encam derneketin holê. 
Serokê RHK’ê Mesûd Barzanî di serdana 
dawî ya Hewlêrê ya Îbadî de şertên 
beşdarbûna Pêşmerge ya operasyonê da 
ber Îbadî. Di daxuyaniya piştî hevdîtinê de 
hate ragihandin ku di derbarê operasyonê 
de girêbestek pêk hatiye, perwerdehiya 
yekîneyên ku wê beşdarî operasyonê bibin 
li ber qedandinê ye û li hêviya biryara dawî 
sekinîne. 

Metirsiya kurdan a operasyonê 

Ji ber ku li gel hemû kêmderfetî û 
astengiyan jî Herêma Kurdistanê bi 
alîkariya hêzên hevpeyman, karibû DAIŞ’ê 
rawestîne, rêveberiya Bexdayê ji bo 
rizgarkirina herêmên din ên Iraqê hewceyî 
Hewlêrê bû. Kurdan jî şertên xwe yên 
beşdarbûna operasyonê pêşkêşî Bexdayê 
kirin û kurd, ji ber tecrûbeyên xwe yên 
dîrokî heta şertên xwe mîsoger nekin nax- 
wazin beşdar bibin. 

Kurd, ji ber ku di raboriya tekiliyên 
siyasî yên li gel Bexdayê de gellek caran 
hatine xapandin û Bexdayê gellek caran 
sozdariya xwe bi cih nehaniye, di mijara 
operasyona Mûsilê de Barzanî daxwaza 
mîsogerkirina şertên kurdan derdixe pêş. 
Bexda jî, piştî têgihîşt ku wê kurd ji ya xwe 
neyêne xwar bêçar man ku di bergîdana 
beşdariya operasyona Mûsilê de şertên 
kurdan bi cih bîne. Ji ber vê yekê, piştî 
hevdîtina li Hewlêrê, hate ragihandin ku 
wê Bexda para budceya Herêma Kurdis- 
tanê bişîne û wê koordinasyona opera- 
syonê ji alî rayedarên hêzên Pêşmerge û 
artêşa Iraqê ve bê kirin. 

Ji alî din ve hate ragihandin ku perw- 
erdehiya 8 tabûrên ku beriya niha ji bo 
operasyonê hatibûn veqetandin qediya 
ye. Her wiha piştî ku Wezareta Bergiriyê 
ya DYA ragihand ku wê hêzên hevpeyman 
piştgirî bide operasyona Mûsilê, lijneyeke 
hevbeş a ku ji rayedarên hêzên Pêşmerge 
û Artêşa Iraqê pêk tê hate sazkirin û ev 
lijne li ser plansaziya operasyonê dest bi 
xebatan kirî ye. Ev lijneya ku bi navê Jûra 
Operasyona Hevbeş dest bi xebatan kirî ye, 
wê di derbarê dîrok û detayên operasyonê 
de biryaran bide. 

Gelo wê milîşeyên şîa beşdarî opera- 
syonê nebin? 

Waliyê Mûsilê Esîl Nûceyfî di daxuy- 
aniya xwe ya di derbarê operasyonê de 


van agahiyan da: “Hikûmeta Iraqê demek 
berê plana rizgarkirina bajêr amade kir û 
ji bo vê planê hêzeke leşkerî jî amade ye. 

Ev hêz ji alî hêzên hevpeyman ve hatin 
perwerdekirin. Îbadî û Barzanî li ser 
Mûsilê li hev kirin. Wê herkes rola xwe bi- 
leyize. Di eniyên ku di peymanê de hatine 
destnîşankirin de wê rola sereke ya artêşa 
Iraqê be. Wekî din, Pêşmerge û şervanên 
hozên ereb jî wê li gor goncaviya herêman 
bêne erkdarkirin. Wê milîşeyên şîa berşar 
nebin” Nûceyfî her wiha ragihand ku wê 
operasyon ji Herêma Kurdistanê destpê 
bike û wê ji Hewlêrê bê koordînekirin. 

Di hevdîtina Barzanî û Îbadî de mijara 
milîşeyên şîa yên ku ji alî îranê ve têne 
kontrolkirin jî hate rojevê. Weke tê zanîn 
ev komên paramîlîter ku di bin ferman- 
dariya Qasim Silêmanî de ye li Herêma 
Kurdistanê bûbû cihê fikaran. Barzanî di 
hevdîtinê de gumanên xwe yên di derbarê 
helwestên van milîşeyan ên têkilbûna 
axa Kurdistanê û rewşa wan a piştî şer ji 
Îbadî re vegot. Barzanî her wiha daxwaza 
beşdarbûna operasyonê ya hin komên 
herêmî û hozên ereb jî kir. Îbadî di hevdî- 
tinê de her çiqas bi erênî nêzîkî van daxwa- 
zan bûbe jî, piştî hevdîtinê Bexdayê van 
daxwazan red kir û ev bû cihê gumanan. 

Her çiqas Waliyê Herêma Nînovayê 
Esîl Nûceyfî bêje Barzanî û Îbadî di 
beşdarnebûna milîşeyên şîa de li hev 
kirine jî, Berdevkê Serokwezîrtiya Iraqê 
Seîd Hedîsî di derbarê mijarê de got: “di 
derbarê beşdarbûn an jî nebeşdarbûna 
milîşeyên şîa Heşdî Şabî Serokatiya Ser- 
fermandariya Iraqê biryardar e û Serfer- 
mandariyê daxwaza Herêma Kurdistanê ya 
beşdarnebûna milîşeyên şîa red kirî ye” 


Kerkûkî: Wê parlamen biryarê bide 

Fermandarê Eniya Kerkûkê Dr. Kemal 
Kerkûkî di derbarê mijarê de ji rojnameya 
me re axivî. Kerkûkî diyar kir ku li ser 
mijarên Heşdî Şabî û geşedanên piştî 
operasyonê guman hene û ji ber vê yekê 
jî nîqaş dom dikin lê wê parlamena 
Kurdistanê biryaran bide. Kerkûkî wiha 
axivî: “Di derbarê operasyona Mûsilê de 
lijneyek hatiye avakirin û hemû geşedan 
bi hendazeyî têne şopandin. Lê belê di 
navbera Hewlêr û Bexdayê de girêbesteke 
îmzekirî tune ye. Her çiqas di navbera her 
du rêveberiyan de hevdîtin dom bikin jî 
heta niha encameke berbiçav derneketiye 
holê. Wê biryara beşdarbûna operasyona 
Mûsilê ji parlamenê re bê pêşkêşkirin û ger 
ku parlamen biryar bide wê beşdarî bê ki- 
rin. Di derbarê beşdarbûna Heşdî Şabî de 
fikarên grîng ên aliyên sunne hene; lewre 
pêkanînên wan ên di operasyona Tîkrîtê de 
Heşdî Şabî di çavê sunneyan de wek hêza ji 
DAIŞ’ê xerabtir daye nîşandan. Divê em li 
ser vê yekê pir baldar bin û di biryarên xwe 
yên li ser siberojê de bi hendazeyî hemû 
hûrguliyan bişopînin û li gor wan biryarên 
xwe bidin. Li ku derê pêkhateyeke terorîst 
hebe ew ji bo herkesî cihê xeteriyê ye. Li 
cihekî wek Mûsilê ku sînorê Kurdistanê ye, 
hebûna DAIŞ’ê hem ji bo me û hem jî ji bo 
hemû Iraqê xeter e û rizgarkirina Mûsilê 
wê sûdê li Herêma Kurdistanê bike. Lê 
eger ku Pêşmerge beşdarî operasyonê bibe, 
divê şertên beşdarbûnê û egeriyên piştî 
operasyonê bêne zelalkirin.” 

DAIŞ tenê li Kurdistanê qels bû 

Kemal Kerkûkî di berdewamiya axaftina 

Di derbarê Serokatiya Herêma Kurdis- 
tanê de jî geşedanên nû hene. Piştî di nav 
kurdên perçeyên din û yên dîasporayê û 
hemû raya giştî ya kurdan de daxwaza 
domkirina serokatiya Barzanî derket 
pêş, partiyên Başûrê Kurdistanê jî di 
derbarê domkirina serokatiya Barzanî 
de helwestên xwe diyar kirin. Komên 
YNK û Goran ên parlamenê, bi PDK’ê 
re hevdîtinan pêk anîn. Piştî hevdîtinan 
YNK û Goran daxwaziya berdewamiya 
pergala parlamenî û ji alî parlamenê ve 
pêkanîna hilbijartina serokatiyê ragihan- 
din. Weke tê zanîn PDK’ê jî dixwest ku 
gel serokê herêmê hilbijêre. Barzanî di 
heyama duyem a serokatiyê de ji alî gel 
ve hatibû hilbijartin. Hate ragihandin ku 
PDKher çiqas hilbijartina gel bixwaze 


jî, wê li hember daxwaziyên partiyên din 
bi israr raneweste. Her wiha partiyên 
Îslamî jî weke YNK û Goran daxwaz 
kirin ku pergala parlameniyê dom bike û 
arîşeya serokatiyê di nav parlamenê de bê 
çareserkirin. Di derbarê mijarê de Parla- 
mentê PDK’ê Alî Xalo ragihand ku wan ji 
berê ve daxwaza ji alî gel ve hilbijartina 
serokê herêmê kirî ye û got: “Ev pêk hat 
û serkeftî bû. Mesûd Barzanî ji sedî 70’yê 
dengan girt û bû serok. Lê belê ji ber ku 
em di pêvajoyeke hestiyar û xeternak de 
ne, em di vê daxwaza xwe de israr nakin. 
Ger ku helwesteke xurt a di derbarê ji 
alî parlamenê ve hilbijartina serokatiyê 
derkebe holê û parlamen biryarek wisa 
bide em li dij vê helwestê dernakebin. 


xwe de diyar kir ku piştî rizgarkirina Tîkrî- 
tê, di raya giştî de baweriyeke ku DAIŞ 
qels bûye çêbûye û got: “Lê belê DAIŞ, 
tenê li hember Pêşmerge qels bûye. Destê 
Pêşmerge xurt e û hêza êrîşker a DAIŞ’ê 
şikandiye. Her çiqas carcaran ji bo hebûna 
xwe bide xuyakirin hin êrîşan pêk bîne 
jî ev êrîşên wê têne pûçkirin. Her çiqas 
DAIŞ, weke ji hêza xwe ketî xuya bike 
jî, sedemê vê yekê ew e ku Pêşmerge di 
demeke kurt de hem ji bo mercên fîzîkî û 
hem jî di warê manewiyatê de xwe amade 
kir û sekna xwe ya biryardar nîşan da” 

Kerkûkî biryardariya Pêşmerge wiha 
anî ziman: “DAIŞ têgihîştiye ku Pêşmerge 
bi biryar e ku wê ji Kurdistanê derîne. 
Pêşmerge li gel ku xwe ji rewşa heyî 
re amade dike, her wiha enerjya xwe 
ya zêde jî ji bo amadekariyên egeriya 
şerên siberojê xerc dike. Mebesta min ji 
amadekariyên siberojê ne operasyona 
Mûsilê ye, rizgarkirina axa Kurdistanê 
ku hîna jî di bin dagirkeriya DAIŞ’ê de û 
pêşîlêgirtina êrşên ku dikare di siberojê 
de li dij Kurdistanê pêk bên e” Kerkûkî di 
derbarê eniyên şer de jî ragihand ku niha li 
herêmên Riyad û Reşad şerê berberî dom 
dikin. Ji Guwêr heta Çiyayê Hemrîn û ji 
wir heta Mûsil û Şengalê, di van eniyan 
de şer dom dike. Beriya çend rojan li qada 
Guwêr û Teleskofê DAIŞ’ê êrîşek pêk anî lê 
bê encam bûye û paş de reviya ye. 

Pêşmerge bi awayekî çalak beşdar 
nabe 

Parlamentê PDK’ê Soran Omer jî di der- 
barê operasyona Mûsilê de ji rojnameya 
me re ragihand ku heta niha di derbarê 
operasyonê de tu pêşniyazek nehatiye 


parlamenê û got: “Îbadî bi Serokê Herêmê 
re hevdîtin pêk anî. Eger birêz Barzanî di 
derbarê beşdarbûna Pêşmerge ya opera- 
sona Mûsilê de biryarek bistîne, ew biryar 
wê bê parlamenê û wê nîqaş li serê bêne 
kirin. Dûre wê parlamen biryarek bide. Lê 
belê heta niha birêz Barzanî biryareke wisa 
neşandiye parlamenê” 

Di derbarê operasyona Mûsilê de Strate- 
jîst Ferîd Eseserd jî ji Rojnameya me Bas- 
Nûçeyê re axivî û anî ziman ku encamên 
hevdîtina Îbadî û Barzanî biryarên gotinî 
ne û tu biryareke ku hatiye îmzekirin tune 
ye. Eseserd, balê kêşa ser fikarên aliyê 
kurd ên di derbarê beşdarbûna Heşdî 
Şabî û got: “Bi raya min wê Pêşmerge wek 
hêzeke çalak beşdarê operasyonê nebe, ew 
ê tenê di mijara lojîstîkî û alîkariya cebilx- 
aneyê de piştgirî bide operasyonê” Eseserd 
di derbarê daxwaza Bexdayê de jî wiha 
axivî: “Serokwezîr, Wezareta Navxweyî, 
Wezareta Bergirî û Artêşa Iraqê dixwazin 
ku Pêşmerge beşdarî operasyona Mûsilê 
bibe û beşdarnebûna Pêşmerge ji bo wan 
arîşeyeke mezin e. Her wiha beşdarbûn an 
jî nebeşdarbûna Heşdî Şabî jî ji bo Bex- 
dayê arîşe ye. Ji aliyekî ve dixwazin Heşdî 
Şabî beşdar bibe ji alî din ve jî ji ber ku 
nikarîn wê kontrol bikin û pratîkên wan ên 
operasyona Tîkrîtê ku di binpêkirina mafê 
mirovan de têne gumanbarkirin, naxwazin 
beşdar bibe. Bexda, naxwaze ku hêzên 
derveyî yên wek Tirkiye û îran jî beşdarî 
operasyonê bibin. Li gel vê yekê, ji ber ku 
hem Pêşmerge nêzîkî Mûsilê ye û hem jî 
hêzeke sunne ye, ev xal Pêşmerge ji bo 
Bexdayê pêwîst dikin. Ji ber van sedeman 
Îbadî hate Hewlêrê û bi Serokê RHK’ê 
Mesûd Barzanî re rûnişt. Ez bawer nakim 


ku Pêşmerge wek hêzeke çalak beşdarê 
operasyonê bibe, lê belê di gellek xalan de 
dikare alîkariya operasyonê bike.” 

Divê li Sûriyeyê jî DAIŞ bê 
têkşikandin 

Ferîd Eseserd anî ziman ku wê opera- 
syona Mûsilê gellek encaman derxe holê 
û da zanîn ku divê beriya Mûsilê Ambar 
ji DAIŞ’ê bê stendin. Eseserd angaşt ku 
wê nêzîkî meh û nîvê din operasyona 
Ambarê destpê bike û operasyona Mûsilê 
jî wê di dawiya havînê de pêk bê. Eseserd 
li ser nîqaşên di derbarê pîştî operasyona 
Mûsilê, xeteriya ku endamên DAIŞ’ê yên 
ku wê ji Mûsilê derbasî Sûriyeyê bibin û li 
ser Rojava xeteriyeke nû peyda bikin jî got: 
“DAIŞ hem ji bo Iraq û hem jî ji bo Sûriy- 
eyê heman xeterî ye û ger ku DAIŞ li ali- 
yekî qels bibe aliyê wê yê din jî qels dibe. Ji 
ber vê yekê rizgarkirina Mûsilê ji bo rojava 
xeteriyeke nû peyda nake berovajî xeteriya 
li ser Rojava jî kêm dike. Lê belê ji bo bê 
qelskirin, divê li gel êrîşên hêzên hevpey- 
man DAIŞ hem li Iraq û hem li Sûriyeyê 
derbên mezin bixwe” Eseserd di derbarê 
rola Tirkiye û îranê de jî anî ziman ku Iraq 
naxwaze Tirkiye û îran bi tu awayî beşdarê 
operasyonê bibin. Cîgirê Serokkomarê 
Iraqê yê sunne Ûsame Nûceyfî dixwaze ku 
Tirkiye beşdarê operasyonê bibe lê belê wê 
Bexda nehêle. 

Li hember yasayan stûyê min xwar e 

Serokê RHK’ê Mesûd Barzanî di 
hevdîtina xwe ya li gel Serokê Parlamena 
Kurdistanê Yûsif Mihemmed de xwest 
ku aliyên siyasî di nav xwe de biryareke 
hevbeş bidin û got: “Ez bi postê serokatiyê 


ve ne zeliqî me. Wek yasayî çi pêwîst be 
bila parlamen pêk bîne. Ez raboriya xwe 
ji bo erk û payedariyê naşewitînim. Ez 
dixwazim yasa pêk bên. Li hember yasayan 
stûyê min xwar e” Her wiha tê ragihandin 
ku wê Barzanî serdana Silêmaniyê bike û 
wê bi nûnerên aliyên siyasî re hevdîtinan 
pêk bîne. 

Di derbarê mijarê de Soran Omer ji 
BasNûçeyê re wiha ragihand: “Daxwaziya 
me ew e ku di mijara dirêjkirina erka 
serokatiya Mesûd Barzanî de hemû aliyên 
siyasî di biryareke hevbeş de heman dengî 
bidin. Nîqaş baş in û em hêvîdarin ku 
hemû alî li ser yek biryarî li hev bikin. Di 
vê mijarê de divê PDK jî pêşniyazek bike û 
li ser vê pêşniyazê jî nîqaş bêne kirin. Piştî 
van nîqaşan wê biryareke hevbeş derkebe 
holê. Heta niha biryar an jî pêşniyazeke 
fermî nehatiye parlamenê. Jixwe Serokê 
Herêmê jî dixwaze ev mijar li ser zemîneke 
fermî bi encam bibe. Divê beriya qewlê 
serokatiya Barzanî biqede ev mesele bê 
çareserkirin” 

Destûra nû diçe referandûmê 

Her wiha Destûra Herêma Kurdistanê 
ku ji nû ve hate amadekirin, piştî pesend- 
kirina parlamenê wê biçe referandûmê. 
Sekreterê Parlamena Kurdistanê Qadir 
Fexredîn got ku Komîsyona Xebata 
Destûrê, Destûra Herêma Kurdistanê 
pêşkêşî parlamenê kirî ye. Fexredîn got: 
“Tevgera Goran, YNK, Yekgirtûyî Îslamî û 
Komelayî Îslamî ku di di Parlamena Kurd- 
istanê de xwedî kom in destûra nû îmze 
kirine û piştî parlamen jî pesend bike em ê 
destûra nû pêşkêşî raya gel bikin” 

Partiyên Rojhilat: 

îran hewla şerê mezhebî dide 


Siwar Bedirxan 

H êz û dewletên ku Kurdistan dorpêç 
kirinei niha jî di hewldana de ne 
ku destkeftiyên kurdan ji holê 
rakin û dîsa wan tepeser bikin. Her çend 
ew hêz di nava wan hewldana de bin jî 
hêzên leşkerî yên kurd plan û hewlên ku 
xetereyê li ser xaka wan çêdike ji holê 
radikin. Li gel şerê li Başûr û Rojavayê 
Kurdistanê nûnerên partiyên siyasî yên 
Rojhilata Kurdistanê jî amaje bi wê yekê 
dikin ku îran di nava hewldanan de ye ku 
şerê mezhebî yê li Rojhilata Navîn derbasî 
nav xaka Rojhilatê Kurdistanê bike. 
Cihgirê Hizba Demokrata Kurdistanê 
Mistefa Mewlûdî û Endamê Polîtbûroya 
Partiya Demokrata Kurdistana îranê 
Rûstem Cihangîrî û rojnameger Sohrab 
Kerimî li ser polîtîkayên nû yên îranê yên 
li ser Rojhilatê Kurdistanê rawestiyan û ji 
BasNûçeyê re axivîn. 

“Şerê mezhebî xetere ye” 

Cihgirê Hizba Demokrata Kurdis- 
tanê Mistefa Mewlûdî li ser polîtîkayên 
Rojhilata Navîn rawestiya û da zanîn ku 
mebesta îranê ew e ku li Rojhilata Navîn 
bibe împaratorî û hukmî hemû Rojhilata 
Navîn bike. Di berdewamiya axaftina xwe 
de Mewlûdî eşkere jî kir ku şerê îranê 
niha li herêm dike şerekî mezhebiye û 
xetereya wê li ser hemû herêmê heye û ew 
yek jî paşerojeke tarî ji bo herêmê bi xwe 
re tîne. Mewlûdî wiha axivî: “Şerê îranê 
ku li Rojhilata Navîn didomîne xetereyeke 
mezin li ser herêmê çêdike. Paşerojeke 
nediyar û tarî li ser herême diçespîne.Ez 
wisa bawer dikim ku şerê nû yê mezhebî 
jî xetereyeke din a Dewleta Îslamî ye li ser 
hemû xelkê îranê.” 

Kurd ewê nebin terefgîrê şerê 
mezhebî 

Mewlûdî li ser êrîş û xetereya rexistina 
tûdrew a Şîe Haşdî Eş Şabîyê jî rawestiya 
û da zanîn ku destê îranê di durisrki- 
rina wê rêxistinê heye û xetereyê tîne 
ser xelkên Sunne yên Iraq û îranê. Di 
dirêjahiya axaftina xwe de Mewlûdî eşkere 
kir ku li Rojhilatê Kurdistanê hem kurdên 
Sunne mezheb hene û hem jî kurdên Şîe 
mezheb hene û herçend niha li herêmê 
şerê mezhebî hebe jî xelkê bîr û boçûna 
xelkê Rojhilatê Kurdistanê li ser neteweyî 
ye û ew ê nebin terefgîrê şerên mezhebî. 

îran dixwaze kurd tûşî bobelatan 
bibin 

Di dîrêjahiya axaftina xwe de Mewlûdî 
li bangawazî li nûnerên partiyên siyasî 
kir ku nebin layangirê şerên mezhebî û li 
ser bîra neteweyî rawestin û bi berpirsi- 
yar tev bigerin. Daxwaza îraê jî ew e ku 
kurd bibin perçeyekî şer û karesat bi ser 



Eger sibehê şer di 
navbera îran û dewl- 
etên Sunne mezheb 
de derkeve ew ê disa 
karesata mezin bi ser 
kurdên me de pêk were 


wan de were. Mewlûdî wiha berdewam 
kir: “Daxwaza min jî ji nûnerên partiyen 
siyasî heye xelkê kurd tûşî şerê mezhebî 
nekin û siyaseteke biaqilane bikin lewre ji 
xwe kareset li ser xelkê heye nabe ku em 
jî binin perçeyek ji wî şerî. îran ji mêjve 
daxwaza wê ew e ku kurd tûşî bobelatan 
bibin. Hemû polîtikayên îranê li ser vê 
bingehe bi rêve diçe. Eger sibehê şer di 
navbera îran û dewletên Sunne mezheb 
de derkeve ew ê disa karesata mezin bi ser 
kurdên me de pêk were. Lewre xetere li 
ser Rojhilatê Kurdistanê heye. Rojhilat di 
cihekî stratejîk de cih digire. Di şerê Irak 
û îranê jî de karesata mezin bi ser kurdên 
Rojhilat de hat.” 

DAIŞ çawa xetere be, îran jî ewqas 
xetere ye 

Endamê Polîtbûroya Partiya Demokrata 
Kurdistana îranê Rûstem Cihangîrî jî 
eşkere kir ku îranê niha hewl dide ku 
berberiyê bi dewletên Sunne mezheb re 
dike û mebesta wê ew e ku di di Rojhilata 
Navîn bibe xwedî desthilatdar û li her 
dewleteke Rojhilata Navîn bi rêxistinekê 
re kar dike. Cihangîrî wiha axivî: “îran îro 
nûnertiya mezhebe Şîe dike. Hewldanên 
îranê bi xwe re xetereyekê ji bo hemû Ro- 
jhilatê tîne. Mebesta îranê ew e ku xwe li 
di nava hemû dewletên Rojhilata Navîn de 
bi hêz bike. Di vê demê de DAIŞ derketîye 
û DAIŞ xetereyeke mezin e. DAIŞ îro çawa 
xetere be li ser hemû mirovahiyê îran jî di 



Tenê kurd dikarin 
li hember vê rejimê 
rawestin. Hewceye 
Ewrûpa û Amerîka 
piştgiriya kurdên 
Rojhilatê bikin 


heman demê de xetere ye. Eger hûn bala 
xwe bidin dewletên Rojhilata Navîn hûnê 
bibînîn ku li wê dewletê rêxistineke bi ser 
îranê ve ye heye. Li Libnanê Hizbûllah, li 
Yemenê Hûşî, li Iraqê Haşdî Eş Şabî heye 
û ew bi ser îranê vene.” 

Tehran dixwaze kurdan bîne hem- 
berî hev 

Cihangîrî tesîra polîtîkayên îranê yên 
li ser Rojhilatê Kurdistanê jî şîrove kir û 
da zanîn ku îhtîmala heye ku şerê Sunne 
û Şîe derbasî nav xaka îranê jî bibe û ew 
şer ew ê tesîreke nebaş li ser Rojhilatê 
Kurdistanê bibe. Cihangirî da zanîn ku 
her çend kêşeya xelkê kurd bi hev re nebe 
jî polîtikaya îranê ew ê xelkê kurd bîne 
hemberî hevdû û da ku şerê hevdû bikin. 
Cihangirî her wiha da zanîn ku polîtî- 
kaya îranê ew e ku kurdan tepeser bike 
beyî ku ew cûdahiya mezhebî ya kurdan 
bibîne ew kurdan tepeser dike. Cihangirî 
axaftina xwe wisa bi dawî kir: “Ji bo îranê 
ferqa kurdan tuneye. Mebesta wê ew e ku 
kurd xwe bi rêxistin nekin û karê kur- 
diniyê nekin. Ji xwe niha rewşeke nebaş 
li Rojhilatê Kurdistanê heye. Eger şerê 
mezhebî jî pêk were ew ê rewş ji her hêlê 
ve nebaştir bibe.” 

Tenê kurd dikarin li hember îranê 
rawestin 

Rojnameger Sohrab Kerimî jî da zanîn 
ku hemû ol û ayînên li îranê hene di bin 


JAki ' 



Mebesta wê ew e ku 
kurd xwe bi rêxistin 
nekin û karê kurdini- 
yê nekin. Ji xwe niha 
rewşeke nebaş li 
Rojhilat heye 


pêkutiyên dewleta Îslamî ya îranê dene 
û îran hewl dide ku wan ayîn û baweri- 
yan ji holê rake û temsîliyeta wan di nav 
dezgeha dewlet de tuneye. Kerîmî gur 
bûna şerê mezhebî û hewldanên niha 
yên îranê jî rawestiya û wiha got: “Ji sala 
1979’an heta niha îran şerê mezhebî dike. 
Baweriya Zerduştî, Enel Heq, Sunne dibin 
pêkutiyên îranê dene. Çima niha wisa ew 
bêhtir li ber çav e? Ji ber ku niha dem ji 
wê yekê re guncav e. Di Rojhilata Navîn 
de krîzek heye û îran jî hewl dide di wê 
krîzê de bibe xwedî rol.” 

Di berdewamiya axaftina xwe de 
rojnameger Kerimî da zanîn ku eger îran 
polîtîkaya li herêmê belabvûnê bidomîne 
ew ê li Rojhilata Navîn şerên mezin ê 
mezhebî pêk werin û ew ê îran neyê 
kontrolkirin. Her wiha Kerimî amaje bi 
wê yekê jî kir ku tenê kurd li îranê dikarin 
muhalefeta Rejima Îslamî ya îranê bikin û 
li hember îranê rawestin û divê dewl- 
etên Ewrûpî û Amerîka alîkariya kurdên 
Rijhilat bikin. Kerimî jî gotina xwe wisa bi 
dawî kir: “ Eger hêza hizbên kurd hebûya 
îran nikarîbû derbasî Iraqê bibûya. Li 
îranê hema bêje ji bilî kurdan muhalefet 
tuneye. Tenê kurd dikarin li hember 
vê rejimê rawestin. Hewceye Ewrûpa 
û Amerîka piştgiriya kurdên Rojhilatê 
bikin.” 

Dayîka 3 Pêşmergeyên ku jiyana xwe ji dest dan: 


Bo Kurdistanê çar kurên min ên din hene 


Bêzar Bêwar 


a 

& b ' 


M albata osman ku ji heft bira 4 
xwîşkan pêk tê, bi temamî mal- 
bateke Pêşmerge ye. Her heft bira 
jî Pêşmergetiyê dikin û bavê wan jî di dema 
xwe de Pêşmerge bûye. Ji heft birayan 
Mewlûd, Ehmed û Necat di 25’ê Cotmeha 
2014’an de li Zûmarê di deşerê DAIŞ’ê de 
û di heman çeperê de jiyana xwe jidestan. 
Ew bo Kurdistanê bû mînakek û Serokê 
Herêma Kurdistanê Mesûd Barzanî jî ser- 
dana malbatê kir û ew wek ‘remza berxwe- 
danê’ binavkir. Dayîka 3 birayan Ayşe Taha 
Osman a 89 salî ku êdî ji ber temenê xwe 
nikare bi rehetî bigere û biaxive, ji aliyê 
Serokê Parlemena Ewropa ve hat vexwen- 
din û çavlirê ye ku parlemen wê xelat bike. 
Dayîka Ayşe û kurê wê Şurşîd tev du jinên 
êzdî ku ji destê DAIŞ’ê xilasbûn beriya 
ku biçin Brukselê li Stenbolê serdana 
nûsîngeha me kirin û me jî xwest ew hêst 
û birînên xwe bo xwînerên me perve bikin. 
Lê belê ji ber ku Dayîka Ayşe nikarî biaxive 
3i çend gotinan dawî li axaftinê anî û me jî 
bi Xurşîd re berdewam kir. 

Dayîka Ayşe di axaftina xwe ya kurt de 
diyarkir ku mirina 3 birayan bandoreke 
kûr li ser wê hiştiye û ew valahî bi ti tiştî 
nayê dagirtin. Otman wiha got, “Ez niha 
89 salî me. Di destpêka jiyanê de hevserê 
min bû Pêşmerge. Ew her Pêşmerge bû. Sê 
kurên min jî pêşmerge bûn û şehîd bûn. 
Bila bi qurbana xaka Kurdistanê bin. Çar 
kurê minî din jî hene eger ew jî li ser xaka 
Kurdistanê şehîd bibin ez ê şanaziyê bi wan 
bikim. Spasiya we dikim û spasiya cenabê 
Serok Mesûd û kurê wî Mesrûr Barzanî 
dikim, spasiya Basnewsê dikim. Serok Bar- 
zanî piştî bûyerê hat mala me û êşa me bi 
hatina wî kêm bû. Şukir ji xwedê re ku ew 
heye. Ez nikarim biaxivim. Spas ji we re.” 

Xurşît Osmanê 44 salî ku ew jî Pêşmerge 
ye di derbarê mirina birayên xwe û malba- 
ta xwe de bi keserên kûr agahî dan. Xurşît 
ku tev du zarok û diya xwe li Soranê dijî, 
roja mirina birayên xwe û serpêhatiya xwe 
wiha vegot; “Ez Pêşmerge me. Li Soranê 
rûdinim. Di sala 1986’an ve Pêşmergetiyê 
dikim. Di 88’an jî de ez beşdarî şer bûm û 
ez çûm îranê. Di 1997’an jî de ez vegeriyam 
Başûr û li Soranê bi cîh bûm. Li Soranê jî 
her Pêşmerge bûm. Du zarokên min hene. 
Ez bi dayika xwe re dijîm. Xwîşkek me jî li 
gel me ye. Em heft bira bûn û em her heft 
jî Pêşmerge bûn. Ew birayên min ê şehîd 
bûn ji salên 8o’yî ve Pêşmergebûn. Di 25’ê 
Cotmeha 2014’an, di şerê azadkirina bajarê 
Zûmarê de wesayîtek hat û xwe teqand û sê 
birayên min bûn qurbanê Kurdîstanê. Her 
sê jî bi hevre bûn. Êvarê di saet 8:30’an de 
êrîşî ser dijmin dikirin. Sê birayê min û 4 
Pêşmergeyên din şehîd bûn. Du biraziyê 
min jî birîndar bûn. Ew jî li gel birayên 
min bûn. Wan jî şer dikir. Ez ne li şer bûm. 
Rewşa min ne ya şer bû. Ez li malê bûm. 



"Mesûd Barzanî got;’ tu dayika hemû şehîdên Kurd- 
istanê yî. Tu dayika hemû pêşmergeyên qehremanî’ 
Ew ji bo xaka xwe ji bo Kurdistanê şehîd dibin" 


Biraziyê min telefon vekir û got; ‘di êrîşa 
azadkirina Zûmarê de wesayîtek bom- 
bebarkirî hat û xwe teqand û sê apê min 
şehîd bûne.” 

Xurşîd Osman gihîştîna cîhê şer û rewşa 
wê derê jî wiha da zanîn: “Di saet 9’an de 
haya min ji şehîdbûyîna wan çêbû. Di saet 
9:30’an de dayika min hinek tişt hîs dikir. 
Bes min jê re tu tişt negot. Ez û birayekî 
xwe em yekser çûn Duhokê, birîndar 
rakiribûn nexweşaneya Duhokê. Em çûn 
min got kanî cenazeyên wan, gotin; ‘cenaze 
di navbera herdu bereyan de mane.’ Ez 
jî wê kêliyê xwîngerm bûm. Min got; ‘Ez 
venagerim ez û braziyên xwe em ê herin 
şer bikin heta em cenazeyan neynîn em ê 
herin şer bikin.’ Teqrîben bîst deqe mabû 
ku ez bigihêm Zûmarê. Berpirsê wê eniyê 
Adil Mûhacir bû. Di wergirtina wan cene- 
zayan de birîndar bibû. Ez gelekî pê aciz 
bûm. Heta ku gihişt Siheyla jiyana xwe ji 
dest da û bû qurban bo Kurdistanê. Ez jî 
gihiştim Zûmarê ceneza hatibûn. Cenaze 
anîn Duhokê şuştin û kefen kirin. Nêzîkî 
saet 11’an ew gihiştin Soranê. Li Goristana 
Berbang bi rêwresmekê gelekî mezin me 
ew sipartin axê. Heta niha min tiştekî wisa 
nedîtiye. Ne ku ez birayê wan şehîda me û 
daiyka min jî dayika wan şehîda ye. Bi he- 
zaran dayik, bi hezaran ciwan, bi hezaran 
mindal hemû kes hatin rêwresmê. Bajar bi 
zer goristanê de rijiya û ew sipartin axe.” 

Xurşîd Osman ku bi beşdariya qereba- 
lixa Kurdistaniyan hêzeke mezin girtiye 
û her spasiyên xwe bo serokê herêmê u 
welatiyan dike wiha pê de çû; “Li herêma 
Hewlêrê serxweşî du roj e. Serxweşiya 
me heşt rojan berdewam kir. Heta niha jî 
xelk her tên. Ji îranê, Bexdayê, ji Musilê, 
ji Tirkiyê kesê ku em nas dikin an nas 
nakin hemûyan serdana me kir. Ez niha ji 
Rojnameya BasNûçeyê re dibêjim. Di şûna 
dayika xwe de dayika sê şehîdan û weke 
birayê sê şehîdan, ez gelekî spasiya Mesrûr 
Barzanî dikim. Navê wan her sê şehîdan li 
Parlementoya Ewrûpayê berz kir. Di roja 
duyem de, li Parlemena Ewrûpa navê her 
sê şehîdan, navê şehîd Mewlûd, Ehmed 
û Necat berz kir. Dema ku Kek Mesrûr 
ew navê bilev kir ez gellekî kêfxweş bûm. 
Navê wan ji hemû cihanê re ragihand. Rast 
e hemû şehîdên Kurdistanê ne. Me hezar û 
dused şehîd dane. Cûdaahiya şehîdbûna sê 
birayan hebû.” 

Osman herwiha dide zanîn ku pismam, 
kurmam û xizmên wî tev de li eniyan 
şerê DAIŞ’ê dikin û heta ku Kurdistan bi 
temamî ji DAIŞ’ê rizgar nebe, wan dil nîn e 
ku vegerin malên xwe. Osman wiha dirêjî 
da axaftina xwe; “Ez beşdarî şerê DAIŞ’ê 
nebûme. Çar birayên min li eniya ne. Sê 
ji wan şehîd bûn yek ji wan maye. Çar bi- 
rayên min jî li eniya ne. Du kurê xalê min 
jî b sengeran in. Çar pismamê min jî her 
wisa li sengera ne. Ez amade bûm ku ez jî 
herim sengeran û şer bikim birayê min got 
tu neyê. Em çar kes li sengera. Got eger ez 


neçûm tu here. Birayên min hemû ji min 
mezintir in. Nehiştin ez herim sengeran û 
şer bikim. Ez amadebûm. Beriya ku birayê 
min şehîd bibin jî ez her amade bûm. Heta 
niha jî amade me li ser xaka Kurdistanê 
şehîd bibim û li hember DAIŞ’ê şer bikim. 
Tiştekî bi xaka Kurdistanê nehatiye, 
metirsî ne tenê li ser xaka Kurdistanê ye, 
li ser hemû cihanê ye. Niha berê xwe dane 
Kurdistan. Ne tenê DAIŞ, bi hezaran hêzên 
weke DAIŞ jî werin ew ê nikaribin xwe li 
hember hêza pêşmergeyên qehreman bi- 
grin. Serokekî pêşmergeyan heye. Bi navê 
Serok Mesûd Barzanî serokê pêşmergeyen 
heye û ew Serokê Herêma Kurdistanê 
ye ew tu carî ji ber DAIŞ’ê bi paş de gav 
navêje. Eger ne 3-4 şehîd çêbibin. Mal- 
batek hemû bibin şehîd û 10 şehîd jî çêbib- 
in ew serê xwe li hember DAIŞ’ê natewîne. 
Ne tenê li hember DAIŞ’ê ew li hember 
her şehîdê Kurdistanê serê danaxe. Ev 
biryara min e. Me jî bername û programa 
Serok Barzanî girtiye û em li ser vê rêbazê 
diherin. Niha jî spasiya Kek Mesrûr Bar- 
zanî dikim. Dayika min vexwandine. Em ê 
herin Parlementoya Ewrûpa.” 

Xurşîd, pirsa me ya di derheqê wenda- 
hiya birayên xwe û hestên dayîka xwe de 
jî wiha dibersivîne; “Dayika min nexweş e. 
Nikare zêde biaxive. Dema ku jê re gotin sê 
kurê te şehîd bûne. Hestên wê gelekî berz 
bûn û wisa bawer dikir ku hîç kurê wê bi 
tu deverê de neçûne. Piştî mehekê Serok 
Mesûd Barzanî hat mala me. Dayika min 
bi germî pêşwaziya wî kir. Dayika min ji 
Serok Barzanî re got; ‘sê kurê min şehîd 
bûnê te niha ew her sê jî bi xwe re anîne 
vira. Çar kurê min manê eger ew jî li ser 
xaka Kurdistanê şehîd bibin ez ê bêhtir 
şanaziyê bi wan bikim.’ Ew gotinên dayika 
min bûn. “ 

Bo bersivandina vê pirsê Dayîka Ayşe 
jî hêz da xwe û ku çend gotinan bibêje. Bi 
qasî ku zimanê wê geriya ew tişt gotin di 


derheqê serdana Mesûd Barzanî de; “Ez 
gelekî kêfxweş bûm. Min got sê kurên min 
şehîd bûne. Bila yên din jî ji bo Kurdistanê 
şehîd bibin. Mesûd Barzanî got;’ tu dayika 
hemû şehîdên Kurdistanê ye. Tu dayika 
hemû pêşmergeyên qehreman e.’ Ew ji bo 
xaka xwe ji bo Kurdistanê şehîd dibin.” 

Xurşîd Osman di dawiya axaftina xwe 
de ew gotin anîn ziman; “Basnews gelek 
zehmetî kêşan. Karmendên wê, Kek Mes- 
rûr û xebatkarên wê. Dema wê rêwresma 
şehîdan gelekî zehmetî kişandin. Gelekî 
alîkariya me kirin. Bi hemû tiştî ez gelekî 
spasiya wan dikim. Tu jî niha li virayê ji bo 
me xizmetê dikî. Mala te jî gellekî ava be. 
Biraderên me yên din jî kurdên me yên din 
jî, gelek şehîd dane. Bi hezaran kur û keç 
şehîd bûne. Em bên ser şehîdên Helebçe. 
Di çirkekê de 5 hezar kes li Helepçe şehîd 
bûn. Li du karesata Helebçe 8 hezar kes 
li Barzan şehîd bûn. Ev karesata duyem 
bû. Karesata herî mezin jî DAIŞ bû. Êrîşî 
biraderên êzdî û kakeyî kir û ji hemû kare- 
satan mezintir bû. Kur û keçên wan nehişt. 
Pîrên wan hemû kuştin. Zarokê wan ê 
pêçekê kuştin. Keçên wan revandin. Ji bilî 
biraderên êzdî hezar û dused û nizanim bê 
ka çend Pêşmerge şehîd bûne. Ev hemû 
karesat in. Hesab bikin. Ne DAIŞ bi sedan 
weke vê DAIŞ’ê jî werin Pêşmerge ji ber 
wan nareve. Nabe ku Kurdistan di destê 
terorîstan de be. Heta ku serokekî me yê 
wek Serok Mesûd Barzanî hebe Kurdistan 
nakeve destê tu terorîstan. Em dax- 
waza çi dikin li Parlementoya Ewrûpa û li 
hikûmetan? Em doza parastina Kurdistanê 
li wan dikin. Bala xwe bidinê, Pêşmerge 
bi tivingan şerê DAIŞê dike. Kê alîkariya 
Pêşmerge kiriye? Rast e. Çek şandine. 
Çekên kêm ji Pêşmerge re şandine. Hêvî 
dikim ku Kurdistan bibe serbixwe û ala 
Kurdistanê li her çar perçeyan berz bibe. 

Fuara Amedê 


Cotkar û sewalkar civiyan 


Siwar Bedirxan 

D i navbera 07-11’ê gulanê di 
li Amedê bi organîzatoriya 
Şaredariya Bajarê Mezin a Amedê 
û Midûriyeta Çandinî û Sewalkariyê ya 
Amedê Fuara Çandinî û Sewalkariyê bi 
rêve çû. Ji 7 welatan û ji gellek bajarên 
Tirkiyê zêdeyî 110 şîrket û dezgehên 
çandinî û sewalkariyê beşdarî fuarê bûn. 
Her wiha ji gellek navçe û bajarên Bakurê 
Kurdistanê cotkar û sewalkar eleqe 
nîşanî fuarê dan û hatin fuarê. Cotkar û 
nûnerên firmayan ê beşdarî fuarê bibûn ji 
rojnameya BasNûçeyê re eşkere kirin ku 
ew ji halê xwe ne razîne û tiştê ku wan ji 
fuarê hêvî dikir pêk nehatine. 





Beşdariya fuara îsal kêm e 

Berpirsê Ragihandinê yê Wezareta 
Çandinî û sewalkariyê Mustafa Orhan da 
zanîn ku fuara îsal a li Amedê bi rêve diçe 
fuara 7’emîn e û li gor fuarên berê xelk 
zêde beşdariya vê fuarê nakin. Her wiha 
Orhan eşkere jî kir ku herçend beşdariya 
xelkê û firmayan kêm jî be tiştên nû jî di 
fuara îsal de hene. Orhan wiha berdewam 
kir: “ Weke nûnerê Wezareta Çandinî 
û Sewalkariyê ev cara min a 7’ye ku ez 
beşdarî fuarê dibim. îsal hem beşdariya 
firmayan û hem jî ya xekê kêm e. Ez ni- 
zanim ji ber kîjan sedema wisa bû. Lêbelê 
dîsa jî mekîneyên nû û firmayên nû jî di 
fuarê de hene me hêvî dikir ku fuar dew- 
lemendtir bûya.” 

Di berdewamiya axaftina xwe de Orhan 
da zanîn ku tesîra fuaran li ser bajar û 
navçeyên Kurdistanê heye û ji hemû ba- 
jar û navçeyan firam beşdarî fuarê dibin 
û ew yek jî tesîrê li ser aboriya herêmê jî 
dike. Her wiha Orhan daxuyand ku ew di 


Sewalkar û cotkarên Amedê 
di fûarê de ji rêbaz û teknîkên nû yên 
cotkariyê hayîdar dibin. 


paşerojê jî de hêvî dikin ku fuar dewle- 
mendtir bibe û weke nerîteyekê li herêmê 
bi cih bibe. 

“Wesayîtên fuarê biha ne” 

Cotkarê Gundê Karazêya Amedê 
Mehmet Çakiştirjîdazanînkuher 
çend ew beşdarî fuarê bibe jî pereyên wî 
tunene ku wesayîtekê bistîne û karê xwe 
pê bike. Çakiştir nêzîkatiya Hkûmetê ya 
çandinî û sewalkariyê rêxne kir û da zanîn 
ku mesrefên zeviyên wî deynên wî dabîn 
nakin û ew ji neçarî karê xwe didomînin. 
Çakiştir wiha berdewam kir: “ 500 donim 
erdê min heye. Tu bawer bike di demsalê 


de em radikin. Heta qût tê amadekirin em 
deyndar derdikevin. Mesrefa çandiniyê 
giran bûye. Gubre û mazot jî buha ye.Em 
hînbûyî ne ,ji mecbûrî vî karî dikin, Em 
nikarin tişteke ji vir bistînin, pirr buha ne, 
fiyetê wan zêde ne. Hêza me nagihîje ku 
em bistînin. Em tên dilê xwe li hev didin, 
em bazar dikin lê em dinêrin û hesab 
dikin ji me re pirr zêde tên.” 


“Dewlet lîrayekî bide deh lîreyan 
dîstîne” 

Her wiha Çakiştir, ragihand ku li 
herêmê keşeyeke din a cotkaran jî kêşeya 
deynên ceyranê ye û dewlet fiyetekî zêde 
ji cotkara re derdixe û wan deyndar 
dike û piştgiriya aborî ya ku dida 
cotkaranjî nemadidewan. Çakiştir 
eşkere jî kir ku ji neçarî dewlet wan 
mecbûrî bankayan dike û ew jî dikev- 
in bin deynên bankayan û karê wan 
ne saz e. Çakiştir wiha berdewam 
kir: “Deynê ceylanê fiyetekê mezin e, 
destek jî di wexta xwe de nayê dayîn. 
Kifşe dewlet dewlet lîrayeke bide deh 
lîrayan distîne. Yanî xirecira karê 
cotkariyê pirr e . hemû tişt dihere 
ser ser krediyên bankayan faîzên 
bankayan. Yanî durum nexweş e û 
nexweştir jî dibe.” 


Sewalkarî ne weke berê ye 

Berpirsê firotinê yê Siyalifê 
Mustafa Aslan jî li ser tengasiyên 
xwe rawestiya û da zanin ku ew ji 
ber sewalkarî û kêm bûye berhemên 
ku ew derdixin nayên stendin haya 
xelkê Kurdistanê jî ji fuarê tuneye 
û di organîzasyona fuarê de kêmasî 


hene. Aslan her wiha eşkere kir ku 
Wezîrê Çandinî û sewalkariyê eleqeyê 
nîşanî fuarê nade û tengasî û kêmasiyên 
heyî nabîne. Û mebesta fuarê ew e ku 
organîzatorên furarê dewlemend bibin. 
Aslan wiha berdewam kir: “Em dibînin 
ku beşdariya xelkê lawaz e. Bi tenê li çend 
deverên fuarê stand hatine vekirin. Di or- 
ganîzasyona fuarê de kêmasî hene. Wezîrê 
Çandinî û Sewalkariyê jî ji herêma me 
ye. Fuar bi axaftina destpêkê ya ser xerê 
be mixabin bi xêr naçe. Hûn jî dibînin 
navenda fuarê dûrî nava bajêr e. Hew- 
cedarî pê heye ku reklama wê baş bihata 
kirin. Şaredariya bajêr û çend wesayit 
terxan bikira û xelk biahatana navenda 
fuarê. Mebesta fuarên Kurdistanê ew e ku 
organîzatorên fuarê dewlemend bibin. 
Weke din tu mebestên wan tunene.” 


GAP’a dewletê jî vala derket 

Cotkar Yusuf Çakirê ji Erxeniya Amedê 
jî da zanîn ku 150 donim erdê wî heye 
û dema ew zeviyên xwe diçîne bi tenê 
dikare mesrefeên xwe bide û dahata 
çandiniyê nemaye û debara wan nema pê 
dibe. Çakir di berdewamiya axaftina xwe 
de projeya dewletê ya GAP’ê jî bi bîr xist 
û da zanîn ku dewletê zêdeyî 30 salî ye 
behsa GAP’ê dikir û bi hatina GAP’ê jî ji 
wan re tu tişt neguheriye. Çakir axaftina 
xwe wiha bi dawî kir: “150 donim erdê 
min heye. Min bi 36 hezar lîreyî mesref 
lê kir. Ev gubreyî wî ye. Ev mazota wî 
ye. Ev dermanên wî ne. De ka dema ez 
vana dihesibînim ji min re tu tişt namîne. 
Ka ew ê ji me re çi bîmine. Genimê me 
erzane. Dewletê ev sih sal e behsa GAP'ê 
dikir. Wa GAP anîn lê tu mifaya wê li me 
nabe. Em nikarin erdên xwe bi wê avê av 
bidin. Fuara çandiniyê heye rast e em tên 
fuarê lêbelê em nikarin tiştekî ji xwe re 
bistînin.” 


Cotkarî pîşeya sereke ye 

Şaban Aktaşê Berpirsê Traktorên Başak 
ê Herêmê jî da zanîn ku eger cotkar ji 
bankayan krediyan nekşînin û nekevin 
bin deynan nikarin traktoran bistînin 
û sal bi sal daxwaza stendina traktoran 
kêm dibe û ji ber wê yekê ew jî nikarin 
kar bikin. Aktaş amaje bi wê yekê jî kir 
ku destê cotkaran teng e û eger destê 
wan teng be li herêmê tu esnaf nikarin 
kar bikin lewre cotkarî pîşeya sereke ya 
herêmêye. Aktaş di dirêjahiya axaftina 
xwe de li ser bal kişand ser tengasî û zor- 
dariyên esnafên herêmê jî û axaftina xwe 
wisa bi dawî kir: “Cotkarî kerê sereke ye. 
Em jî nikarin bêjin karê me gellekî baş e. 
Destê cotkaran tengbe li herêmê tu esnaf 
nikarin kar bikin.” 

ZinarêXamo: 


Nivîsandin şerê li hemberî bindestiyê ye 


Reşad Ozkan 

N ivîskar û bikaranêrê çalak yê 

medya civakî Zimarê Xamo wiha 
dibê, “Ji bo min nivîsandin şerê 
li hemberî bindestiyê ye, liberxwedan e, 
têkoşîna li hemberî dagirkeriya welatê 
min e. Xebat û têkoşîneke mitewazî ya 
ji bo azadî û serxwebûna welatê min e. 
Welatê min di bin dagirkeriyê de ye û 
kurd li her çar perçeyên Kurdistanê di 
şerekî man û nemanê de ne. Li seranserê 
Kurdistanê liberxwedaneke bêhempa 
heye. Di demeke wiha de wek kurdekî 
ez naxwazim bêdeng bimînim û li terora 
dijmin temaşe bikim.” 

Blognûs û çalakê medya civakî Xamo ku 
gelek şopînerê wî hene û li welatên biyanî 
di derheqê her cûre meseleyên kurdan de 
dinivîse, giringiya nivîs û blognûsiyê û bi- 
karanîna pênûsê de pirsên me bersivand. 
Xamo ji roja 30 îlona 2007’an virde ye bi 
navê zinarexamo.blogspot.de dinivîse û 
her dinivîse. Xamo û blog êdî nêynûg û 
goşt in. 


Tu tenê bi kurdî dinivîsî û nax- 
wazî tu kes nivîsên te bi tirkî şîrove 
bikin, çima? 

Bloga min bi kurdî ye, divê şirove jî bi 
kurdî be. Ez bi kurdî dinivîsim. Kesên 
nivîsên min şirove dikin tê wê maneyê ku 
bi kurdî dizanin, nivîs xwendine. Loma jî 
divê şirove jî bi kurdî be. Bi kurdî bixwîne 
û bi tirkî şirove bike ez qebûl nakim. Yê 
bi kurdî xwend divê bi kurdî jî şirove 
bike. Ne şert e bi kurmancî bike, bi kîjan 
lehçeya kurdî dike bila bike. Lê kurdî be, 
tirkî, erebî û farisî qebûl nakim. Û ya din 
jî heger ez destûrê bidim yekî, ew ê hefsar 
ji destê min derkeve, piraniya şopînerên 
min ew ê bi tirkî binivîsin. Ez naxwazim 
iştekî wiha biqewime. Wek kurd, wek 
nivîskar wezîfeya min xizmeta ji minê re 
ye. Jixwe armanceke min a din jî xizmeta 
jikurdî reye. 


Mebesta te ya vekirina blogê çi ye? 

Hin kes dikanin di bloga xwe de rê 
bidin tirkî-kurdî û hin zimanên din jî. Lê 
hedefa min ne ew e, bloga min ne plat- 
formeke wiha ye. Min xwe bi kurdî sînor 
kiriye. Ez naxwazim bi tirkî binivîsînim, 
loma jî şiroveyên tirkî jî qebûl nakim. Ez 
dixwazim xizmetê ji kurdî re bikim, heger 
mimkûn be çend kurdên kurdînezan fêrî 
kurdî û nivîsîna kurdî bikim. Kurdî di 
nava kurdan da belav bikim... 


Peyama te ji bo xwendevanan çi ye 
çima navê malpera bloga te “hindik- 
rindik” e? 

Hindik-Rindik him navê quncika min 
ê rojnameya Armancê bû û him jî navekî 
xweş e. Ev nav di Hawarê de hebû. Me di 
dema Armancê de ji wir îlham wergirt. Û 
dû re jî di malpera Netkurdê de min wek 


navê quncika xwe ya pêkenînan bikaranî. 
Yanî ez çûm ku navê “hindik-rindik” jî tim 
da dû min. Loma jî min navê bloga xwe jî 
kir “hindik-rindik”. Navekî balkêş e û tam 
li gorî nivîsên kin e, lê bi piranî ez li gorî 
navê blogê hereket nakim. Navê bloga 
min “hindik-rindik” e, lê nivîsên min 
gelek caran dirêj û nerindik in... 

Tu kengî dinivîsî û çawa ji blogê re 
demê vediqetîni? 

Li ciyê kar ligel ku qedexe ye û şef 
carê min hişyar jî kir lê dîsa jî ez di her 
fersendê de ez dinivîsim, facebooka 
xwe taqîp dikim. Jixwe heger li ciyê kar 
nenivîsim, li mal wextê min ê nivîsê bi 
şev herî zêde 2-3 saet in. Ew jî divê ez pir 
efektîv bim û bi program hereket bikim. 
Ew jî gelekî zor e.Piştî kar seet li dora 
18.00 digihîjim malê. Ê xwarin e, carnan 
çêkirina şîvê ye, alîkariya xanimê ye, 
welhasil saet dibe 19.30. Di vê saetê da di 
telewîzyona Swêd de nîv saetê li xeberên 
swêdî guhdarî dikim. Virde wêde saet ji 
heştan derbas dibe. Êdî wextê xwendinê, 
nivîsînê û blogê tê. Bi lez bala xwe didim 
hin malperên kurdî û tirkî yên nûçeyan, 
carnan bala xwe didim hin telewîzyonann 
jî. Yanî bi şev du sê saetên min bi vî hawî, 
bi xwendin û nivîsînê derbas dibin. 

Tu li ku û kengî dikarî baştir 
binivîsî? 

Cî zêde ne muhîm e, lê dibê tenê bim, 
bêdengî hebe. Di demên din da jî kanibim 
binivîsim û dinivîsim jî, lê ne wek wextên 
tenêtî yê.Wexta min ya herî berhemdar 
û li gorî dilê min, saetên(22.oo) piştî 
raketina xanimê ye. Piştî vê saetê li salonê 
bêdengiyek total heye û ez û computer bi 
tenê ne. Bêyî dengê tikîna tûşan dengekî 
din tuneye. Di vê tenêtiyê û bêdengiyê 
da hestên min radibin pêdarê û di serê 
min da fikir li binguhên hev dikevin. Piştî 
nivîsîna hevoa pêşî êdî nivîs qediya ye. Ya 
herî zor hevoka pêşî ye, dibê ew li gorî dilê 
min be. Dema hevoka pêşî ne li gorî dilê 
min û seqet be, ya jî zeîf be, ez derdikevim 
derve û cixareyekê dikşînim û ban fikran 
dikim. Ya jî diçim qahweyekê didim ser. 
Fêdeya qahwa tahl çi çayê zêdetir e, qa- 
hwe baştir hiş li serê min top dike... 

Tu ji bo çi dinivîsî? 

Pirseke zor e û bersîva wê jî ne hêsan e. 
Bersîva, ”meriv çima û ji bo çi dinivîse?”, 
bi rastî jî pir zor e û li gorî her nivîskarî 
û her bloggerî bersîveke xwe heye û 
diguhere. Ji bo min nivîsandin şerê li 
hemberî bindestiyê ye, liberxwedan e, 
micadeleya li hemberî dagirkeriya welatê 
min e. Xebat û têkoşîneke mitewazî ya 
ji bo azadî û serxwebûna welatê min e. 
Welatê min di bin dagirkeriyê deye û kurd 
li herçar perçên Kurdistanê di şerekî man 
û nemanê da ne. Li sernaserê Kurdistanê 
liberxwedaneke bêhempa heye. Di deme- 
ke wiha da wek kurd ez naxwazim bêdeng 



bimînnim û li terora dijmin temaşe 
bikim. Yanî ez nivîsandinê wek liberx- 
wedanê, wek şerekî li hemberî hêzên 
dagirker dibînim. Hinek ji bo welatê xwe 
canên xwe feda dikin, hinek jiyana xwe 
di zindanan da diborînin. Ji min jî ev tê. 
Ez dikanim binivîsim û loma jî wê dikim. 
Sedemeke din jî ez ji nivîsandinê hez 
dikim, kêfa min ji nivîsandinê re tê. Wek 
însan ez dixwînim, dibihîzim, dibînim. Û 
bi min ra hin his peyda dibin, di serê min 
da hin fikir çêdibin. 

Ez dixwazim van 
hestên xwe, van 
fikrên xwe bi riya 
nivîsê bidim der, 
bi kesên din ra par 
ve bikim. Bi kurtî 
gava bawer dikim 
ku gotineke min ya 
ez bibêjim heye, ez 
dinivîsim. 

Wek blogvanêkî 
tu rewşa kurd û 
Kurdistanê îro 
û di pêşerojê de 
çava dibînî? 

Bi dîtina min, 
rewşa kurdan li 
gorî deh sal, bîst 
sal berê gelkî baştir 
eûem îrojiher 
demê bêtir nêzî 
azadiya xwe bûne. 

Lê vê nêzikbûna 
azadiyê barê me 
girantir û dijminên 
mejî hovtir kiriye. 

Lomajîjiberê bêtir 
êrîşî ser me dikin. 

Lê ev êrîşên wan 
nîşana xurtiya me 
û qelsiya wan e. 

Ew çi bikinjî ewê 
nikanibin kurdan 
wek berê bindest 
bihêlin. Pêşeroj 
ya miletê kurd e, 
ewçibikin jî em ê 
zincîrên bindestiyê 
bişkînin û bigihîjin azadiya xwe. 


yekîtiya kurdan çêkir, hestên kurdayetiyê 
û girîngiya yekîtiyê bi kurdan re xurt 
kir. Di dîrokê da ev cara pêşî ye teknîk 
feydeyeke hewqas mezin digihîne kurdan. 
Bi saya medya sosyal em bûn yek milet, 
me bêtir hevûdu nas kir û ji hevûdu fêm 
kir. Em ziman û devokên hev fêr bûn û 
fêr dibin. Me dengê hev bihîst û sûretên 
hev dît. Bi kurtî vê teknîka nuh hestên me 
yên perçebûyî ji nuh cebirand, bi hev ve 
keland, bendên di serên me da hilweşand, 


Di dîrokê da ev cara pêşî ye teknîk 
fêydeyeke hewqas mezin digihîne 
kurdan. Bi saya medya sosyal em bûn 
yek milet, me bêtir hevûdu nas kir û ji 
hevûdu fêm kir. Em ziman û devokên 
hev fêr bûn û fêr dibin. Me dengê hev 
bihîst û sûretên hev dît. 


bi kêmanî derz lê xist... 


Medyaya civakî (social media) 
Facebook, Twitter, Blog hwd.. li ser 
civak û siyaseta kurd guherînên 
çava çekirine? 

Bi dîtina min tesîrên pir pozîtîf kirine. 
Sînorên dijminên me danîbûn êdî bêtesîr 
û bêmane bûne. Kurdek li Silêmaniyê, 
yek li Mahabadê, yek li Qamîşloyê û yek li 
Diyarbekrê li mala xwe rûdine û bi hev ra 
dipeyivin, nivîsên hev dixwînin, dîtinên 
hev fêr dibin û ji hev muteesîr dibin. Ji 
bo kurdan, ji bo miletekî bêdewlet ev 
îmkan şoreşeke mezin e. Vê teknîka nuh, 
medyaya sosyal di warê fikrî û siyasî de 


Dema ku ti dinivîsî, ma gelo tu bi 
swedî an jî bi kurdî difikîrî? 

Ez bi zanîn bi tu zimanekî din 
nafikirim, heta ji min tê bi kurdî difikrim 
û bi kurdî dinivîsim. Loma jî hemû 
xwendevan ji zimanê min, ji hevoksaziya 
nivîsên min razî ne. Ez ji cumleyên dirêj, 
tevlihev û gotinên naylon hez nakim û bi 
kar jî naynim. Zimanê min sade û basît 
e. Dixebitim ku wiha be, ji bo têgihîştina 
nivîseke min dibê xwendevan li ferhenga 
negerin. Dibê xwendevan ji kurdî vene- 
ciniqin, netirsin. Dema dinivîsim hizreke 
min ya wiha heye. 

derbarê çavkaniya navê bajêrde çend gotin 
hene. Ev çîroka navbi sefera îskenderê 
Mekedonî ve tê girêdan. Li gorî vê çîrokê; 
dema ku îsken-der ji Kurdistanê, herwiha 
ji Bedlîsê derbas dibe, heyranê xwezayê 
vê derê dibe. Fermandarê xwe yê bi navê 
Lîs li vê derê dihêle û jê duxwaze ku ew li 
wê derê keleyekî zexm avabike. Lîs li ser 
vê yekê keleyekî wiha avadike ku tû kes 
nikaribe ew zeftbike. îskender piştî demekî 
ku vedigere deverê û haşmeta kelê dibîne, 
navê Lîs li kelê dike û jê re dibêje ‘Badlîs’, 
yanê ‘warê Lîs’. Ev peyv di zimanê Asûriyari 
de jî tê wateya ‘Welatê Lîs’. Ev nav di 
çavkaniyên Persî, Yûnanî û Ereban de jî 
derbas dibe. Bîzansî ji bajêr re dibêjin 
‘Bal Laîs’ û Ermenî jî di-bêjin ‘Pexeş’. 

Dîrok 

Ji ber ku li ser rêyên bazirganiyê hatiye 
damezirandin, ji demên kevn virve, bûye 
deverekî rûnişvaniyê. Li devera Bedlîsê 
dîroka berî nivîsê tarî ye. Li heremê 
kolanên arkeolojîk kêm hatine kirin û li 
ser rûyê erdê jî bermayiyên kevn gelek 
hindikin. Tê hezrkirin ku li herema Bedlîsê 
jiyana şaristanî b.z di salên îooo’an de bi 
Ûrartoyan ve destpêdike. Di dema împara- 
toriya Asûrî de ji bo bidestxistina Bedlîsê 
gelek car şer derketin. Di salên 6ooan de 
Bedlîs dikeve destê Medan. Piştî sed salan 
Bedlîs êdî di bin hakimiyeta Persiyan de 
bû. Berî zayînê ber bi salên 300an ve 
sefera îskenderê Mekedonî destpêkir. 
îskender ku ber bi Hindistanê ve diçû, 
di Bedlîsê de jî derbas bû. Ferman- 
derekî îskender di dema seferê de li * 
heremê ma û kela bajêr avakir. Piştî 
mirina îskender bajêr ket nav sînorên 
dewleta Selokîdî. Piştî Selokîdan he- 
rem demek kin ket destê şaristaniyên 
Nebatî û Partan. Paşê li Bedlîsê dema 
Romayiyan dest-pêkir. Hukumdariya 
împaratoriya Roma li heremê 6oo sal 
domkir û paşê Artêşa Ereb ket Kurdis- 
tanê. Di dawiya pêvajoyekî 200 salî de 


Nav 

Çîroka navê Bedlîsê dirêjî b.z dibe. Di 


Welat Baz 

Bajarê Bedlîsê li ser nexşa Kurdistanê 
heremeke nawendî ye. Bajêr di navbera 
Xerzan, Amed, Botan û Serhedê de cîh di- 
gre. Bedlîs di nav hêlîlarên 41 û 43 û di nav 
hêlîpanên 37 û 38an de ye. 

Pîvana xaka Bedlîsê 8551 km 2 ye. Ji vê 
xakê 1874 km 2 di nav Gola Wanê de ye. Ji 
be-jayiyê % 71 çiya, % 10 deşt, % 3 zozan û 
% 16 jî plato ne. Li ser % 8oê erdîma bajêr 
kiştûkal tê kirin. 

Bedlîs welatê çiyayên bilind e. Ji % 7iê 
xaka bajêr ji bilindahiyan pêk tê. Çiyayê Sî- 
pan ku îi rojhilatê bakûrê Bedlîsê ye 4 hezar 
û 58 metre bilind e. Bi vê bilindahiya xwe 
li Kurdistanê piştî Araradê çiyayê dûyem 
e. Sîpan wolqanekî tefandî ye. Kutleya çiya 
ji mayiya lawan, ji kewirê sungerî û ji ar 
pêk hatiye. Rûyê bakûr ji kevir û zinnarên 
bilind rîsandiye. Quntarên Sîpan jî ji ser- 
bejêrên kûr û ji şikeftan pêkhatiye. Li serê 
Sîpanê piştî 3600 metreyî berf dest-pêdike. 
Dîsa li lûtkeyên vî çiyayî qasî 10 golên biçûk 
hene, ku yek ji wan 400 metre fireh e. 

Ev çiya di nav Kurdan de wek ‘Sîpanê 
Xelatê’ tê binavkirin û ji gelek çîrok û 
efsaneyên Kurdan re jî xwedî malîtî kiriye. 
Wek mînak çîroka evîna Xecê û Siyabend û 
dengbêj Evdalê Zeynikê li quntarên Sîpanê 
derbasdibin. 

Çiyayê Ziyaretê (3002m) û Çiyayê Turşik 
(2828m) jî ji çiyayên bilind ê herêmê ne. 

Çiyayeki din li erdîma Bedlîsê ku wek 
newazeyekî ye Nemrûd e. Nemrûd 2935 
metre bi-lind e û wek Sîpan wolqanekî 
tefandiye. Beguman delaliya Çiyayê Nem- 
rûdê gola ser vî çiyayî ye. Gol di qratera 
devê lûtkeyên çiya de peyda bûye û 4 km 2 
fireh û ji deryayê 2400 metre bi-lind e. 

Ji bilî van golên lûtkeyan li erdîma Bed- 
lîsê golên bi navên Nazik (3,5 km 2 ), Arîn 
(13,5 km 2 ) û Aygir jî hene. Di van golan de 
masîvanî tê kirin û di mehên havînên de ji 
alî gelek tû-ristan ve tê ziyaret kirin. 


Çem 

Di erdnîgara Bedlîsê de çemên herî 
mezin Çemê Xerzan û Ava Bedlîsê ye. 
Herdû çem bi-hevre ji bakûr ji nêzî Gola 
Wanê dizên û çiyayên van deveran bi 
geliyan ji hev diqetînin û di-kevin nav xaka 
Bedlîsê. Ava Bedlîsê di nav bajêr de, di 
biniya dîwarên kelê de derbasdibe. 

Ji bilî van çeman li erdîma Bedlîsê bi 
navê Çemê Gozel, Axqîz, Oranz, Botan, 
Komus, Ra-bat, Tiqilban, Kurtikan, Mot- 
kan, Kesan, Çalaxan, Afî, Kotim, Sor û Yam 
rûbar, av û çem he-ne. 


Ajalvanî 

Ji ber kêmbûna zêwiyên kiştûkalê û 
taybetiyên erdnîgara Bedlîsê lawirvanî 
pêşde çûye. Giya û mexerên çiyayên Bedlîsê 
ji xwedîkirina heywanan re destdide. Ji ber 
vê yekê gundî û hin malbatên bajaran jî 
keriyan xwedî dikin. Ji aliyê din ve lawir- 
vanî hin jî bi metodên kevna-re tê kirin. 

Kebaba Buryan 

Helbet lawirên 
ku bi giyayên van 
çiyayên bihûştî 
xwedîdibin, 
goştxweşin. Ji 
goştê bizinên 
Bedlîsê xwarineke 
navdar, ‘kebaba 
buryan’ tê çêkirin. 

Buryan ku bi 
Bedlîsê hatiye 
naskirin, bi awayên 
taybetî tê pijandin. 

Ji bo vê kebabê goştê karên yeksalî tê 
bikaranîn. Laşê serjêkrî ê karikê piştî ku 
tê pakijki-rin, ji bezê rûn tê qetandin. Piştî 
ku hat xweykirin li çengelan tê daliqandin 
û hinek tê seki-nandin. Ji bo pijandina 


laşê karikê tendûr di erdê de tên kolan. Di 
tendûrê de ji ezingan agir tê dadan û bi 
şerbikan av tê berdan. Piştî ku laşê karikê 
berî tendûrê didin, devê tendûrê bi çamûrê 
tê sivaxkirin û hewa nagre. Li gor qelew- 
bûna xwe, goşt qasî saatek dipije û buryan 
tê serwîskirin. 

Li Bedlîsê ji bilî 
buryan şekalok jî 
xwarineke xweş e; 
Nîsk û nok di beroşê 
de tê kelandin. Qa- 
likên hişk ê xiyaran di 
beroşekî de tê kelan- 
din. Kiftên ku ji qîme 
û bilxur çêkirîne di 
beroşa nîsk û nokan 
de tê kelandin. Hinek 
av û qalikên xiyaran 
dikeve navê û piştre rûnê sorkirî bi ser tê 
reşandin. 

Kifta Bedlîsê, tutmanc û çortî û jî 
xwarinên naskirî ne. 

Rêvebirî 

Bedlîs li gor pergala rêvebiriya fermî 
parêzgeh e. 260 gund û 13 xopan bi bajêr ve 
girêdayîne. Bi navên Xîzan, Xelat, Motkan, 
Tatwan, Elcewaz û Norşîn 6 navçên bajêr 
hene. Şêniya bajêr tevî navçeyan nêzî 5000 
hezarî ye. 

Bajêr ji bakûr ve cîranê Agirî, ji rojava ve 
cîranê Mûşê, ji başûr ve cîranê Batman û ji 
ro-jhilat ve jî cîranê Colemêrg û Wanê ye. 

Ji ber sedemên aborî û di salên dawîn 
de ji sedemên şer bi dehhezan Bedlîsî koçî 
metro-polên Tirkiyê û Ewropayê kirin. 

Nifûsa bajêr hemû kurd in. Li Navça 
Motkan çend malbatên ereb dijîn. Li 
nawendê û li navçeyan jî hin malbatên 
karmendên dewletê hene. Kurdên Bedlîsê 
ji Mezheba Sunî ne û bi zarava ya kurmancî 
diaxifin. 

**flîrok 
dehe 


li Eyaleta Amedê, li 
Merwanî ku ji alî begên 
ve hatibû sazkirin derket ser sehna 
:rokê. Bedlîs di nav Bîzans û Merwaniyan 
de herema tam-pon bû. Peytexta Merwani- 
yan Bajarê Farqinê bû. Dewleta Merwanî 
qasî sed sal hukum ajot û bi êrişên Selçûqi- 
yan pelişî. Piştî vê jî herçend herem di warê 
siyasî de di destê Selçûkiyan de bû jî, lê ji 
alî begên Kurd ve dihat birêvêbirin. 

Di sala 1207’an de Artêşa Selehedînê 
Eyûbî Kurdistanê ji dagirkeran pakij kir. 

Li Bedlîsê jî dema Şerefxaniyan destpêkir. 
Dewleta Şerefxanî li herema Xerzan nêzî 
500 sal hukum ajot. Li gor Şerefxanê nivîs- 
karê Şerefnamê, Eşîra Rozkan ji Colamergê 
hatibû. Şerefxanî jî begên vê eşîrê bûne. 

Di pêvajoya hukumdariya xwe de mîrên 
Şerefxanî bi dewletên serdest re têki-liyên 
baş danîn û bi Îlhanî, Moxol, Aqqoyinî, 
Qereqoyinî û Sefewiyan re peymanên 
dostanî morkirin. Wek mînak di sala 
I530an de Padîşahê Sefewiya Tahmasab, bi 
navê ‘Mîrê Mîrên Kurdistanê’ unwanekî da 
Mîr Şeref. 

Piştî ku di salên 1514’an de bi saya Şêx 
Îdrîsê Bedlîsî begên Kurd di şerê Çaldiranê 
de alîkariya Artêşa Osmaniyan kirin û Se- 
fewiyan ji Kurdistanê derxistin. Osmaniyan 
heta ku li Kurdistanê serdestiya xwe zex- 
mkirin, revebiriya Kurdistanê dan begên 
Kurd. Dewleta Osma-nî di sala 1670’an de 
hukmê begên Şerefxanî betal kir û Kurdis- 
tanê êdî bi destê paşayên xwe birêvebir. Li 
ser vê yekê xan û mîrên Bedlîsê gelek car li 
dijî rêvebiriya Osmanî serhildan. 

Di van salan de Bedlîs parêzgehekî bû 
û bajarên wek Mûş û Tatwan jî wek 
xopan bi Bedlîsê ve girêdayî bûn. 

Bajarê Bedlîsê di bîranînên 
gerok û seyahan de jî gelek car 
cîh girtiye. Li gor Ewliya Çele-bî, 
Bedlîs di çakaniyên Farisan de wek 
‘Taxtî îskender’ derbas dibe. Nasirê 
Husrew, Katîp Çelebî, Cuinet û çend 


bazirganên Awrûpî jî di yadaştên xwe de bi 
berfirehî behsa Bedlîsê di-kin. 

Herwiha nivîskar û hukumdarê Kurd 
Şerefean, di berhema xwe Şerefname de 
li ser dîrok û jiyana Bedlîsê û malbata 
Şerefxaniyan nivîsandiye. Bajêr di sala 
1879’an de wek parezgeh hat îlankirin. 

Di sala 1913’an de li Bedlîsê di pêşengiya 
Kamil Bedirxan û Mele Selîm de serhil- 
danekî derket. Hêzên Kurd nawenda bajêr 
û derûdorê bidest xistin. Hêzên Osmanî 
dora bajêr girtin û serhildêran têk birin. 
Mele Selim û çend hevalên wî xwe avêtin 
balyozxana Rûs a bajêr û heta destpêka 
Şerê Yekem ê Cîhanê li wir man. Piştî ku 
şer destpêkir, leşkerên Osmanî ketin ba- 
lyozxana Rûs û serekên Kurdan dardekirin. 
Di pêvajoya şer de jî di sala I9i6an de 
Bedlîs tevî derûdorê ji alî Rûsan ve hat 
dagirkirin. 

Piştî damezrandina Komara Tirk Bedlîs 
gelek rewşenbîr û serekên ji herema Bedlîsê 
di nav serhildanên netewî de cîh girtin. Ji 
ber ku li heremê şêxîtî û axatî xurt bû û ew 
jî hevkarên dewletê bûn, Bedlîs ji pêvajoya 
serhildanên piştî damezrandina Komara 
Tirk dûr ma. 

Ber bi salên i98oan li bajêr gelek rêx- 
istinên welatparêz bicîh bûbûn. Di sala 
I985an de komên gêrîlla hatin derûdora 
bajêr û li heremê welatparêzî pêşket. Di 
serpêhatiya van salan de di navbera gêrîlla 
û hêzên artêşê de li herema Bedlîsê gelek 
şerên mezin qewimîn. 

Mizgefta Şerefiye 

Kurdistan mekanê ol û nebîyan e. Her sê 
olên semavî û gelek bawerî û dînên din jî li 
ser xaka Kurdistanê, Mezopotamya û derû- 
dorê şîn bûne. Ji ber vê sedemê ev dever se- 
ranser bi hawra, dêr, mizgeft û pîrozgehan 
ve xemilandî ye. Bedlîsa ku bi sedan sal ji 
şaristaniyên Kur-distanê re peytextî kiriye, 
yek ji bargehên mekanên pîroz e. 

Mizgefta mezin a Bedlîsê kuliyekî ye ku ji 
medrese, mizgeft, îmaret û tirbeyan pêk tê. 
Li gor kîtabeyên ser dîwaran di sala I528an 
de ji alî Şerefxanê 4. ve hatiye çêkirin. 

Ji kevirên sor ê birrandî hatiye lêkirin. 
Mîmariya mizgeftê ji xetên Kurdî ye. Pîlana 
mizgeftê çargoşe ye. Cîhê civatê li bakûrê 
mizgeftê ye. Evder bi pênc kemberên tûj ku 
li ser çar sitûnên silîndirîkin, ber bi hewşê 
ve vedibe. Sitûn û dîwarên mizgeftê bi 
kemberan bihevre hatine girêdan û ser wan 
bi kumbetan ve hatine girtin. 

Medresa Şerefiye 

Beşa kuliyê a dûyem Medresa Şerefiye 
ye. Medrese li ser bingeheka çargoşe û li 
nava hewşeke vekirî hatiye avakirin. Avahî 
li rojhilatê mizgeftê ye. Dîwar ji kevirên 
birrandî hatine lêkirin. Derîyê taç ji alî dû 
sitûnan ve hatîye xemilandin. Derî derbasî 
eywana mezin û ji wir jî derbasî dersx- 
aneyan dibe. Li rojhilatê medresê pênc ode 
hene. Wek hemû avahîyên Bedlîsê di vê 
medresê de jî tonoz û kumbet bi banîyên 
xwelî ve sergirtîye. Kuliya Şerefiye li başûrê 
Ba-jêrê Bedlisê li kêleka Çemê Xasor e. 

Medresa islahiye 

Medresa islahiye jî ji alî Şerefxanê 5. ve 
hatiye çêkirin. Pîlana avahiyê çargoşe ye. 



Li gor çavkaniyên devkî Kela Bedlîsê 
b.z di salên 300 ’an de ji alî fermandarê 
îskender Lîs ve hatiye avakirin. Ev kele 
di çavkaniyên Bîzans û Ermeniyan de 
jî derbas dibe. Li gor van çavkaniyan 
kele gelek car xerabûye û ji nûh ve 
hatiye avakirin. 

Kela Bedlîsê îro ji ber bêxwedîtî 
qismen xerabûye. Gerokê Awrûpî 
Schiel, di sefera xwe ya Kurdistanê de 
qeyd dike, ku kele p.z di sala 322 an de 


hatiye avakirin. 

Di derbarê kelê de agahiyên nivîskî 
di Seyahatnama Ewliya Çelebî de der- 
bas dibe. Çelebî ku berî kele xerabibe, 
bajêr ziyaret kiriye dibêje; ‘dirêjiya 
dîwarên kelê 3 kîlometre, bilinda-hiya 
wan 56 metre û firehiya wan jî 7 metre 
bû. Di nav kelê de 300 xanî û qesrekî 
hebû. Di kela jêrîn de jî sûkekî sergirtî 
û gelek xanî hebûn.’ 


Medre-se wek keleyekî tê xuyan û bi pîlan 
û neqşên xwe mîmariya Kurdî temsîl dike. 
Di nav medreseyên bajêr de di warê neqşên 
xwe de a herî cîwan e. 

Xana Xusrev Paşa 

Bedlîs bi sedan sal di bin hukumdariya 
malbata Şerefxaniyên Kurd de maye. Ji 
ber vê se-demê mîmariya Bedlîsê jî wek 
Mîmariya Kurd rûdaye. Yek ji berheman 


dema Şerefxaniyan Xana Xusrev Paşa ye. 
Xan di sedsala i6an de ji alî Xusrew Paşa 
ve hatiye çêkirin. 

Xana Xusrew Paşa li ser rêya Bedlîs û 
Tatwanê ye. Xan ji bajêr 5 km dûre. Bi navê 
Bapşîn jî tê naskirin. Di demên kevn de 
rêwî û karwanên bazirganiyê ku di nava 
Serhed û Xerzan de diçûn û dihatin li vê 
xanê sitare dibûn. 

Polîtîkaya dewletan û merdişê ziwanan 



Nadire Guntaş Aldatmaz 


Z iwan çik o? Çaye hende muhîm o? 

Ma çirê hende kewtîme be dima? 
Polîtîkaya dewletan ziwanan ser o 
senê tesîr kena û ewru durumê ma senên o? 

Cigêrayîşê “Atlasê Ziwanê ke Binê Teh- 
lukeyê Vîndîbîyayîş der ê” ra gore ziwanê 
ke rîyê erdî de yenê qiseykerdene nêzdîyê 
7.000 yê. Mabênê nê ziwanan de hama 
hama 2500 teneyî tehluke der ê. 

Na tehluke hesasîyetê xo gore panc mer- 
haleyî de îfade bena. 

î.Ziwanê ke hesasî yê nêzdîyê 600 
teneyan ê. Nê ziwanî hende ke zereyê key- 
eyî de yenê qisekerdene. Tena maye, pî û 
domanî mabênê xo de qisey kenê. 

2.Ziwanê ke tehluke der ê nêzdîyê 
650 teneyan ê. Nê, hetê maye û pî ra yenê 
qiseykerdene, domani nêmusenê û qisey 
nêkenê. 

3.Ziwanê ke zaf tehluke der ê nêz- 
dîyê 500 teneyan ê. Nê ziwanî tena hetê 
kalik û dêke (dapîre) ra yenê qiseykerdene. 
Domanî û gencî qisey nêkenê labelê fam 
kenê. 

4.Ziwanê ke zaf zaf tehluke der ê 

550 tene yê. Nê ziwanan tena kokimî qisey 
kenê û fam kenê. Gencî ne qisey kenê ne 
kî fam kenê. 

5.Ziwanê ke merdê kî 220 ra zêder ê. Nê 
ziwanî ki êdî ninê qisekerdene. 

Nê ziwanî çaye binê tehlukeyê 
vîndbîyayîşî der ê? Welatanê sey yê ma de 
ziwano hakîm, ziwano resmî, ê bînan gêno 
binê tesîrê xo mîyanê zemanî de ziwananê 
bînan weno. Ge-gane no durum bi xo peyda 
beno. Yanî ziwano hakîm, ziwanê pazarî 
peyder pey cayê xo keno hîra ziwananê 
bînan rê ca nêverdano, luzimîya înan orte 
ra dareno we û her ca de 0 qisey beno. Zi- 


wanê ke resmî nîyê, bi înan perwerde çin 
0, seba avêrşîyayîşî destekê dewlete tey çin 
0, hêdî hêdî benê vîndî, cayanê xo ziwanê 
hakîmî rê caverdanê. No caverdayîşî rê 
zereyê zaf kesî jan nêdano, zaf kes muc- 
adele nêkeno ke îlla bi zonê xo qisey bikero. 
Çike no proses tenena tabî ameyo meydan. 
Ge-gane kî bi polîtîkaya dewletan ziwanî 
benê vîndî. Na polîtîka de zor esto, asîmîla- 
syon esto, çin sayekerdene esta, zulm esto, 

Nîya ke bi zor û bi zanayîş ziwanî kiştî 0 
wext zereyê merdimî jan dano û merdim 
nêşîkîno bêveng vindero. Dewleta Tirkîya 
kî nê dewletê ke bi zor asîmîle kenê ra yew 
a. Hem kî tewr bêteran ra yew a. Ancî “At- 
lasê Ziwanê ke Binê Tehlukeyê Vîndîbîyayîş 
der ê” ra gore Tirkîya de 15 ziwanî binê 
tehlukeyê vîndîbîyayîşî der ê. 

Atlasî merhaleyê no tehluke nîya doz 
kerda: 

î.Ziwano ke merdene der 0 herte- 
vînkî yo. Serra 1999 tena hezar qiseyker- 
doxê xo mendê. Hetê Sêrtî de qisey beno. 
Ewru belkî çend kes qisey keno yan kî înan 
ra kes nêmendo. 

2. Ziwanê ke zaf zaf tehluke der ê 
nîyar ê: Gagavuzkî, ziwanê yahudîyanê 
Tirkîya ladînokî û ziwanê asurîyan asurîkî. 

3. Ziwanê ke zaf tehluke der ê nîyar 

ê: Abazakî, hemşînkî, lazkî, yunankîyê pon- 
tusî, romankî (çend teneyî), suretkî (Yew 
çeşîtê asurîkî yo, Tirkîya de qiseykerdoxê 
xo nêmendê. Hemîne bar kerdo şîyê.) û 
armenîkî. 

4. Ziwanê ke garantîyê xo çin o kî 
nîyar ê: Abhazkî, adîgekî, ziwanê kabar- 
çerkezan û zazakî yanî kirmanckî. 

Hîrê ziwanîyê ke bîyê vîndî 

Cigêrayîşê “Atlas”î ra gore Tirkîya de hîrê 
ziwanî bîyê vîndî, yanî merdê. Yunankîyê 
Kapadokya, “mlahsokî’yo ke dewa Licê 
“Kamişli” de qisey beno û ubihkî. Ziwano 
peyêno ke Tirkîya de merdo û êdî qiseyker- 
doxê xo çin ê “Ubihkî” yo. Tek qiseykerdoxê 
nê ziwanî Tevfik Esenç bîyo. 0 ke serra 
1992 de merdo, ziwanê xo kî tey berdo. 

Bi no halê xo, Tirkîya senik mendo ke 
gorîstanê ziwanan bo. Çike Tirkîya de hem 
seba xelesnayîşê nê ziwanan programê çin 


0 hem kî seba kiştena nê ziwanan polîtîkayî 
zaf ê. Polîtîkaya ziwanan yê Tirkîya yew 
ziwanî ser 0 înşa bîya. Ganî tena tirkî bêro 
qiseykerdene, ziwanê bînî ke bimanê, bêrê 
qiseykerdene, bêrê wendene û nuştene 
welat pare beno(!). Bi qiseykerdişê ziwanan 
welat çitur pare beno, bi zaf kulturîye, bi zaf 
rengînîye welat çitur pare beno, ecebe! Esas 
bi na polîtîkaya asîmîlasîyonî yê dewlete 
welat ameye şemiga parebîyayîşî. 

Nika îdarekerdoxê dewlete vanê “Êdî 
asîmîlasyan çin 0. Ma asîmîlasyon qedeno.” 
No vate çiqas ke zaf bi îddîayo kî taye gamê 
pozîtîfi estê. Mesela tedaya ke heta nika zi- 
wanê ma ser 0 bîya, nika tenena bîya siste. 
Nê serranê peyênan de nuştiş û nuştoxê 
kirdaskî û kirmanckî zêdîyê. Kitabê ke nê 
des serranê peyênan de ameyê nuştene, se 
serranê verênan ra zêder ê. No durum seba 
ziwanê ma pozîtîf 0. La ganî gamê neweyî 
bierzîyê, ganî kirmanckî biseveknîyo. Ancax 
bi seveknayîş, bi destêk merhaleya tehluke 
ra xeleşîno. 

Yew ziwan çitur bi seveknayîş maneno? 

Atlasê UNESCOyî ra gore, seveknayîşê 
yew ziwanî de çîyo tewr muhîm, seba 
qiseykerdene û musnayena ê ziwanî 
viraştena şertan a. Yanî seba ke domanî no 
ziwan bimusê ganî şertî musaît bê. Yanî 
ganî seba na seveknayîşî polîtîkayê dewlete 
bibê, no ziwan de perwerde bibo, seba 
nuştişî destêk bibo. Ganî dewlete bi zerrî û 
can polîtîkayanê seveknayîşî bivirazo. 

Ma nîyadanîme ke îdarekerdoxê dewlete 
hetê ra vanê “Asîmîlasyon qedîya.” Heto 
bîn ra kî seba ciwîyayîş û avêrşîyayîşê 
ziwanî qet teba nêkenê. Çîyo ke ê wedartîşê 
asîmîlasyonî ra fam kenê, zereyê keyan 
de qiseykerdişê ziwanî yo. Yan kî mabênê 
xo de serbest qiseykerdena ziwanî ya. Her 
keso biaqil zaneno ke asîmîlasyon be no hal 
nêqedîno, tenena pêt dewam keno. 

Halê ziwanê ma, mabênê qiseykerdoxanê 
ma de, mabênê nuştoxanê ma de kî prob- 
lemin 0. Kesê ke kirmanckî nusenê bi hîrê 
çeşîtî alfabe nusenê. Leyê problemanê 
alfabe de problemê standardîzasyonî kî zaf 
ê. Na linge de alfabe ra zêde kirmanckîyode 
standart ma rê lazim 0. Çike ma tena seba 
dewa xo nênusnenîme, ma seba heme kir- 
mancan nusnenîme. Tabî ke her kes bi fekê 
mintiqaya xo qisey keno, qisey bikero kî. 

Bitaybetî vateyê folk- 
lorîkî; sanikî, kilamî, 
vateyê verênî, îdyomî 
usn. Ganî bi feko 
orîjînal bimanê. La 
nuşteyê rojnameyan, 
nuşteyê kitaban yanî 
nuşteyê rojaneyî ganî 
standart bibê ke heme 
mintiqayan de biwan- 
îyê û fam bibê. Winî 
nêbo merdim bixo 
nuseno, bixo waneno, 
tena bixofam keno, 
tewr zêde dewijê xo kî 
fam kenê hende. 

Standadîzasyonê 
kirmancî hende 



seveknayena kirmanckî muhîm 0. Çike 
kirmancan ke yewbinî fam nêkerd derhal 
ziwanê xo çarnenê be tirkî. Yan kî eke fam 
nêkerd rîpelê-di rîpelî ra tepîya caverdanê, 
nêwanenê. No durum kî roje be roje beno 
sebebê vîndbîyayîşê kirmanckî. 

Xebateyê standardîzasyonî 

Serra 1996 ra be nat Gruba Xebate ya 
Vateyî seba standardîzasyonê kirmanckî xe- 
bitîyayena. Grube serre de di reyî kom bena 
(payîz û wisarî). Endamê grube hîris kesan 
ra zêder ê, tede her mintiqa ra (cayê ke tede 
kirmanckî qisey beno) endamî estê û heme 
endamî nuştoxî yê. Mabênê nînan de çend 
akademîsîyenî kî estê. Grube heta nika 26 
kombîyayîşê xo kerdê temam. Kombîyayîşo 
27. kî nê rojan de Sêwregi de (6-9 nisane 
de) beno. Kombîyayîşan ra tepîya çekuyê 
ke hetê grube ra standart qebul bîyê kovara 
Vate de weşanîyenê û ferhengo standart de 
cayê xo gênê. 

Şeklê xebate ye grube mewzuyê nuşteyê 
de bînî yo. Na xebate seba amayeyê kir- 
manckî zaf muhîm a, coka merdim ganî 
tenena bi detay ser 0 vindero. 


Standart kerdiş de ziwanê kamî? 

Leyê hende probleman de yew kî prob- 
lemê “fekê kamî”, “çekuyê kamî” estê. 

Her kirmanc/e vano/a “yê mi rast 0, yê 
mi orîjînal 0”. Dêrsimij vanê “Tewr rast 
ma qisey kenîme.” Çewligijî vanê “Nê yê 
ma rast 0.”, Sêwregijî vanê “Yê ma xora 
standart 0.” Kes yê kesî qebul nêkeno. Ma 
zanenîme ke Mintiqayî mabênê xo de kî 
cîya cîya qisey kenê. Mesela dewanê Mam 
ekîye de her kes sey yewbinî qisey nêkeno. 
Fekê dewan, fekê aşîran bîle çiya çiya yo. 
Dewanê naverê çemê muzirî de “hakan” ra 
“hakî” vanê, dewanê boverê çemê muzirî 
de kî “haçî” vanê. Mesela cumleya cerene 
Mamekîye de ca ca nîya vajîna: 

Ti kî yena? 

To çî yena? 

Tu çî yena? 

Tijî yena? 

Tu zî yena? 

Ti zî yena? 

Nê dewan ra taye cîranî ye, mabêne 
înan de çar-panc km’yî estê yan kî çîn 
ê. Qismêde mamekîyîjan herinda suf- 
fiksê zafhumarîye “an”î de “u” xebitneno. 
Tayê kî “an” xebitnenê. Mesela tayê aşîrî 
(qirxan, abasan...) “keyan” vanê, taye aşîrî 
kî (wisivan, kureşan...) “çewu” vanê. Taye 
“kenekan” vanê, taye bînî “çeneku” vanê. 

Numuneyê sey nînan zaf ê. Mintiqayî 
çiqas ke yewbînî ra dûrîyê û tekilîya xo 
çiqas ke çin a fekê înan kî hende cîya yê, 
yewbinî hende fam nêkenê. Nika fekê 
kamî rast 0? Yê her kesî xo gore rast 0. 
Qiseykerdişî de problem çin 0. Labelê 
nuştişî de gerek yew standart bibo ke mîy- 
anê zemanî de her kes yewbinî fam bikero. 

No durum kî luzimîya standardîzasyonî 
reyna musneno re ma. 

Mîralay Xalit Begê Cibrî 


Serokê Komîteya Azadî 


Tahsin Sever 

X alit Begê Cibrî yek ji serokên 

neteweperwerîya kurd e. Vê îdeala 
ku di dema xwendekarîya xwe 
ya li navbera salên 1891-1902 de nas 
kirîye, hem di warê hizrî hem jî pratîkî de 
organîze kirîye. Di her gavavêtina vê dozê 
de wî xwestîye peywirdarîyê bigre ser milê 
xwe. 

Xalit Beg di sala 1882 de li Gimgimê 
(Varto - Mûş) hate dinyayê. Bavê wî 
Mehmûd Beg mezinê eşîra Cibran e, diya 
wî jî meta Şex Evdila Efendîyê Melekan 
(xwişka Şex Mehmûd) e. Diya wî û diya Şex 
Seîd efendî xwişkên hev in. Xalit Begê Cibrî 
û Şex Seîd Efendî û Şex Evdila Efendî, 
ku her sê jî di tevgera kurd a sala 1925 de 
hatin dardekirin, pisxaltî û kurmetên hev 
in. Her wiha, Şex Seîd Efendî ligel xwişka 
Halit Begî zewicandî ye. Xalit Beg yek ji 
xwendekarên pêşîn ên Mekteba Eşîran 
^li Stenbolê ye. Li Mekteba Eşîran, ku 
di sala 1892 de vebûye, wek xwendekarê 
bi jimareya 36. qeyd bû. Perwerdeya vê 
mektebê 5 sal e. Bernameya 7 salan xistine 
zikê 5 salan. Di vê mektebê de zimanê 
osmanî, fransizi, erebî û farisî fêr bû. 

Ewên ku xwendina vê mektebê birin serî, 
kirin du beş; beşek bo Mekteba Mulkîye û 
ya din bo Mekteba Herbîye hate şandin. 
Halit Beg piştî ku Mekteba Eşîran temam 
kir bo Mekteba Herbîye (Yildiz Mekteb-i 
Harbiye) hate şandin. Di sala 1902 de bi pi- 
leya (rutbe) yaver yuzbaşîtîyê ji Herbîyeyê 
mezûn bû. 

Çalakîyên Xalit Begî yên Dema Şerê 
Cîhanê yê Yekem û Tevlibûna wî bo 
Kurdistan Tealî Cemîyetî 

Li sala 1902 ji Stenbolê bo yekemîn pey- 
wira xwe ya leşkerî çû Filîstînê. Li bereya 
Filîstînê û îranê wek efser xebitî. Piştî ku 
Şerê Cîhanê yê Yekem dest pêkir li navçeya 
Gimgimê bû serokê Alayîya Suwarî ya 


cibrîyan. Dû re tevayî çekdarên eşîra Cibrî Erziromê êdî navenda xebatê Erzirom e. waze Reşîd Beg ji rûdanan re bibe şahid. 


ketin bin fermanrewayîya Xalit Begî. Bi 
destpêkirina Şerê Cîhanê yê Yekem re 
artêşa Rûsyaya Qeyser heta bajarê Bidlîsê 
herêmê xiste destê xwe. Xalit Beg bi tundî 
li dijî dagîrkerîya orusan derdikeve. Bi 
taybet li şerê Pasînler û Çemê Zoro ji alîyê 
wêrekî û şervanîyê ve balê dikêşe ser xwe. 
Piştî Şoreşa Oktobrê ya li sala 1917 ku 
artêşa orus paş ve vekişîya, Xalit Beg jî 
vedigere bo Gimgimê. Icar dest bi xebata 
organîzekirina kurdan dike. Di vê demê 
de ligel Kurdistan Tealî Cemîyetî di nav 
pêwendîyê de ye. 

Piştî Şerê Cîhanê yê Yekemîn Xalit Begî 
ji alîyekî ve dest bi xebata organîzekirina 
kurdan kiribû û ji alîyê din ve li ser çand 
û zimanê kurdî dixebatî. Ji bilî vana, çend 
pirtûgên din jî bo kurdî wergerandine. Bi 
taybet gelek hewl daye xwe da ku zimanê 
kurdî bête axiftin û pê bête nivîsîn, her 
wiha, ji bo ku bixwînin berhemên Ehmedê 
Xanî û Melayê Cizîrî li gundîyan belav 
kirîye. Eşkera ye ku li herêma ku bajarên 
Mûş, Bidlîs û Çewlîgê digre nava xwe, di 
belavbûna şaxên Kurd Tealî Cemîyetî de 
rola Xalit Begî gelek mezin e. Di vê navberê 
de hem bala dewleta Tirkîyê û hem jî bala 
dewletên der û dorê kişandîye ser xwe. Di 
wan raportên ku bolşevîkan ji herêmê bo 
nevanda xwe dişandin de bi kitekit qala 
xebatên Xalit Begî têye kirin. 

Xalit Beg digel ku Peymana Sevrê kêm 
didît lê ji bo ku kurd bigihên mafên xwe 
vê yekê wek firsendekê dipejirand. Ji vê 
çendê ew di nav hewldaneke xurt de bû da 
ku xalên vê peymanê yên derbarê kurdan 
de bêne piratîzekirin. Li seranserî herêmê 
digere, ji giregir û şex û mela û serokeşîran 
îmze berhev dike û bo Yekîtîya Neteweyan 
(Cemîyetî Eqwam) dide şandin. 

Avabûna Komîteya Îstîqlala Kurdis- 
tanê (Azadî) 

Piştî ku tayîna Xalit Begî derdikeve bo 


Dest bi xwerêxistinkirineke nuh dikin, 
ku bitaybet efserên kurd di pirranîyê de 
ne. Navê rêxistina nuh Komîteya Îstîklala 
Kurdistanê (Azadî) ye. Li gorî texmîna min 
li dawîya sala 1920 hatîye danîn. Rêxistinê 
heta sala 1923 xebata xwe bi awayekî 
nihênî (îlegal berdewam kirîye. Xebat 
zêdetir wek xwerêxistinkirina kadroyî di 
navyekîneyên artêşe de ye. Bi qasî ku ji do- 
kumantên bolşevîkan têye famkirin Azadî 
ligel bizavên kurd ên li parçeyên din jî di 
nav pêwendîyê de ye. Xalit Begî bo xwe 
kirîye armanc ku tevayî rêxistinên kurdan 
di bin banekê de bigihêne hev. Di yek- 
kirina Kurdistan Tealî Cemîyetî û Teşkîlatî 
Îçtîmaî û Komîteya Kurd a Erziromê de bi 
ser dikeve. Bi vî awayî daye îspatkirin ku 
kurd, digel ku xwedîyê hizirînên ji hev cihê 
bin jî, lê ew dişen li dora bernameyekê xwe 
bigihênin hev û wek rêxistinekê derbikevin 
qada sîyasî ya cîhanê, bi vî awayî ew 
“qenaet”a giştî ku dibêje kurd nabin yek, 
hatîye hilweşandin. Piştî ku di sala 1923 
de Peymana Lozanê têye îmzekirin êdî 
Azadî dest bi organîzekirineke giştî dike. 

Di demeke kurt de li 23 bajar û bajarokan 
şaxên wê têne danîn. Ji her tebeqeyê, gel bi 
girseyî tevlî Azadîyê dibe û dest bi xebateke 
gurr dikin ku di rewşeke musaît de serhil- 
danê lidarxînin. 

Girtina Xalit Begî 

Gurbûna xebatê bala dewletê her dikêşe. 
Ji gelek çavkanîyan herikîna agahîyan 
bo Anqerê dest pêkirîye. Di dawîya sala 
1924’an de Mistefa Kemal diçe Erziromê. 
Xalit Beg bo şîvekê hatîye vexwendin ku 
Mistefa Kemal jî li wira ye. Xalit Beg dix- 
waze neçe şîvê lê piştî gelek rica û minetan 
radibe ligel yaverê xwe bînbaşî Reşît Beg 
diçe. Digel ku li derveyî edetên protokolê 
ye jî lê cardin Xalit Beg dixwaze ku Reşîd 
Beg jî ligel wî têkeve salona xwaringehê. 
Wer têye famkirin ku Xalit Beg dix- 


Atmosfera xwarinê gelek gir û gij e. Xalit 
Beg dibêje ez dixwazim ji wezîfeya xwe ya 
leşkerî îstîfa bikim. Xalit Beg dibêje, ez 
nizanim ku çima hûn nahêlin yekî ku bi 
were îxanetîyê dike ji kar veqete? Û bêyî 
ku xwarinê bixwe derdikeve derve. Digel 
ku ewqas bi eşkerayî gef li Xalit Begî têne 
xwendin lê cardin ew ji Erziromê der- 
nakeve. Li gorî Xalit Begî dewlet dixwazê 
rojek berê tevgera wan bifetisîne. Ji bo viya 
li pey firsendan e. Derketina wî ya ji Erzi- 
romê têye wateya destpêkirina serîhildanê. 
Lê serîhildana ku di seqema zivistanê de 
dest pê bike ne pêkan e ku bi ser keve. Ji 
vê çendê bêyî ku bikevin dafikekê divêt 
zivistana 1925 di navbêdengîyê de bête 
bihurîn. 

Serhildana Beytuşebabê ku di 4 îlon 
1924 de çêdibe, dibe sedem ku li hemberî 
Azadîyê operasyon bêne dest pêkirin. 

Şeva ku 3 îlon derbasî 4 îlonê dibe efser û 
serbazên kurd ên li Alayîya Pîyade ya bi ser 
Tumena 18. a Qolorduya 7. ku ji alîyê Azadî 
ve di bin serokatîya Yuzbaşî îhsan Nûrî de 
hatine organîzekirin, serî hildidin. Piştî ku 
serîhildan bi ser neket hingê firsendeke 
dîrokî kete destê kemalîstan. Li Bidlîsê 
Dîwana Herbê danîn û dest bi operasyonan 
kirin. Xalit Beg di roja 20 kanûn 1924’de 
li Erziromê hate girtin û wî birin zindana 
Bidlîsê. Xalit Beg piştî ku têye girtin jî ligel 
tekane kesê ku dihêlin pê re pêwendîyê 
dayne, ango bi riya xizmetkarê xwe 
Hemîdê Mamaşî xeberê ji birayên xwe re 
dişîne û wan hîşyar dike dibêje, “Bila ew 
ji ber girtina wî qet nekevin nav dudilîyê, 
bila ji bo rizgarkirina wî ya ji zindanê serê 
xwe neêşînin, bila her li amadekarîyên xwe 
berdewam bin û amadekarîyên xwe di nav 
bêdengîyê de bikin û qet firsendê nedin 
lîstikan, bila li benda biharê bimînin.” 

Li ser van hîşyarkirinên Xalit Begî, ji bo 
rizgarkirina wî cibrî dev ji avêtina ser 
_ zindana Bidlîsê berdidin. 


Kurdewar û wêrek 


Xalit Beg kesayetîyeke wisan e ku nasnameya kurdayetîyê derx- 
istiye pêş û vê nasnameyê bi her kesî daye qebulkirin. Xebata aktîf 
a li nav Kurdistan Tealî Cemîyetî, rola wî ya di avakirina Azadî 
û organîzekirina wê de, her wiha, xebatên wî yên li ser ziman û 
dîroka kurdan, xebatên wî yên ji bo xwendin û nivîsandina zi- 
manê kurdî di çêbûna nasnameyeke wisan de karîger bûn. 

Di roja 14 nîsan 1925 de lîderê Komîteya Îstîklala Kurdistanê 
(Azadî) Mîralay Xalit Begê Cibrî ligel mebûsê Bidlîsê Yusif Zîya 
Beg û zavayê wî mulazimê yekem Alî Riza, her wiha, zavayê wî yê 
din Faîq, û Mela Evdirehman li sûka Bidlîsê hatin dardekirin. Li 
gorî ku Garo Sasunî qal dike, gotinên serokê Azadîyê yên dawîn 



evin: 

“Xalit Begê Cibrî: Li 
hemberî we ez ne bi tenê 
me. Li pey min hemî 
neteweya kurd a mezin 
heye. Hûn îro min gule- 
baran dikin, lê qet şubhe 
nakim dê neviyên me we 
tune bikin. 

Li mîrnîşîna Botan 
j iyana nastur iyan 



Mehmet Giiltekin 


T ifaqên leşkerî û siyasî yên di 

navbera dewleta Osmanî û Mîrek- 
tiyên kurdan di sedsala 16’an de 
destpê kirin, li ser bingeheke hiqûqî a 
pejirandina xweseriya van mîrektiyan 
ji aliyê dewletê dimeşiya. Her çiqas Os- 
maniyan di sal û sedsalên pey re dîsa jî car 
bi caran hewl didan ku hêza mîrektiyên 
xurt bişkênin û di nav serwerên kurdan 
de dubendiyan peyda bikin jî vê tifaqa 
herdu aliyan bi gelemperî dora 300 salan 
berdewam kir. 

Piştî ku osmaniyan ji destpêka sedsala 
19’an pêve xwestin ku li Kurdistanê jî 
yasayên tanzîmatê bi cîh bikin û hemû 
herêman bi destê karmêndên dewletê bi 
rêvebibin, wan berê pêşîn plana ji navê ra- 
kirina mîrektiyên kurdan kirin. Ji ber vê jî 
şer û pevçûnên herî xedar û demdirêj yên 
di navbera osmaniyan û kurdan de di nîvê 
yekem a sedsala 19’an de qewimîn. Piştî 
êrişên dewletê û têkbirina berxwedanên li 
Rewandizê, Şengal û Behdînanê Osmani- 
yan amadekariyên ji bona dagirkirina 
mîrektiyên Botan, Çolemêrg û Miksê kirin. 
Ev pêvajoya wan salan di nivîs û raporên 
karmend û serbazên Osmaniyan û di 
nûçeyên çapemeniya Ewrûpayê yên wan 
salan de bi serniva 'Bindestkirina Kurdis- 
tanê' hatiye eşkere kirin. 

Lê ji ber ku di navbera dewleta Osmanî 
û Îbrahîm Paşa ê Misirê pevçûn derket, 
osmaniyan êrişên xwe yên li ser Kurdis- 
tanê rawestandin. Osmaniyan siyaseta 
tifaqê ya bi mîrên kurdan, di serî de jî bi 
Bedirxan Begê, Nurullah û Xan Mehmûd 
re gerandin ku wan di şereke dijî hêzên 
Îbrahîm Paşa de bikar bînin. Lê dîsa jî di 
şerê Nîzipê ya di havîna sala 1839’an de 
artêşa osmaniyan li hember hêzên Îbrahîm 
Paşa şkestin. 

Bedirxan Begê jî ev salên heta 1941’an wek 
derfet ji bo xurtkirina hêza xwe a leşkerî û 
têkiliyên xwe bi mîrên mayîn yên kurd re 
bikaranî û bi armanca avakirina Kurdis- 
tanek xweser bi wan re yekbûnek pêkanî. 


Osmanî ji vê berfirehbûna bandora 
Bedirxan li bakûrê Kurdistanê bêkêf bûn û 
dîsa dest bi zimaneke tund kirin. 

Bi vî awayî serhildana Bedirxan di payîzda 
1941’an de qewimî. Piştî bidestxistina kela 
Xoşavê a navenda herêma Mehmûdî êdî 
piraniya herêm û mîrên kurd ên bakûr 
piştgirî dan vê serhildanê. Di pêvajoya vê 
serhildana xurt de, ya ku hetanî sala 1947 
an domkir, osmaniyan curet nedikirin 
raste rast êrişan bibin ser kurdan. 

Lê di vê navberê de bûyereke trajîk ya ku 
di sala 1843’an û dubare di sala 1946’an 
de qewimî, ango komkujiya nastûriyan, 
qedera serhildanê berbi merheleke nû 
guherî ya ku bu sedema têkçûna vê serhil- 
dana kurdî a herî xurt. 

Di wan salan de piraniya nasturiyan, kîjan 
bi ser baweriya xristaniyê bûn, li hêrêma 
Çolemêrgê di gelek gundên li başûrê 
bajêr de bi cîwar bûn. Ji ber xebatên bi 
salan ya mîsyonerên îngiliz û emerîkî 
di nav wan de konsolosên îngilizan 
pêywendiyên xwe bi nasturiyan re xurt 
kiribûn û dewleta Brîtanya Mezijn ji wan 
re wek parêzerê wan destnîşan dikirin. 

Ev yek jî bû sedema wê yekê ku rêberê 
Mar Şamûn êdî hêzek ji nasturiyan ji bo 
tevgerên siyasî û leşgerî li dor xwe civand. 
Di demeke ku mîrên kurdan bi pêkhatina 
yekitiyeke xurt ve bi serhildana xwe ya 
li dijî dewleta osmaniyan ve mijûl bûn, 
bezandina mîsyoneran û konsolosê Mûsilê 
ya îngilizan ji bo avakirina dezgehên bona 
xurtkirina nasturiyan bû sedema xirab- 
bûna têkiliyên wan û rêberên kurd. Bi ser 


de goreyî gelek çavkaniyan Nasturiyan jî bi 
êrişên xwe ên li dijî desthilatiya Nurullah 
Begê û gundên kurdan li Çolemêrgê her 
diçû agirê dijminatiyeke zêdetir di navbera 
hedu aliyan de peyda kir. Justin Perkins 
piştî qewimandinan di bîranînên xwe de ji 
Dr. Wright neqil dike û van tevgerên nas- 
turiyan wek provakasyon destnîşan dike. 

Li dor Bedirxan Begê jî wek şêwirmend bi 
piranî olperestên tund civiyabûn û ji bo 
tolhildanê li dijî nasturiyan banga cîhadê 
dikirin. Piştre hêzên Bedirxan û Nurullah 
Begê êriş birin ser navendên nasturiyan 
yên wek Tiyarî, Baz û Tûma û di vî şerî 
de bi goreyî çavkaniyên îngilizan dora 10 
hezar nasturî hatin kuştin, Mar Şamûn jî 
reviya û xwe sparte Musilê. 

Êrişeke xedar a duyem li ser nas- 
turiyan jî di payîza sala 1846’an de 
qewimî. Nasturiyên ku goreyî hêza 
xwe tivdîrên şer kiribûn, nikaribûn li hem- 
ber hêzên xurt ên Bedirxan berxwe bidin 
û têkçûn. Pê re vê carê jî felaketek qewimî 
bû, gelek nasturî hatin kuştin û gelekên 
mayîn jî gund û herêmên xwe vala kirin û 
reviyan. 

Her çiqas dewletên îngiliz û fransî zor di- 
dan osmaniyan ku ew pêşî li ser êrisên dijî 
nastûriyan bigire, deweleta osmanî û wali- 
yê wê li Mûsilê ji cihê xwe nedilivîn. Hin 
aliyan û Bedirxan bi xwe jî bawer dikir ku 
osmanî ji ber hêza xurt an kurdan newêre 
li hember wan derkeve. Lê belê ji nivîs û 
raporên dewleta osmanî û yên karmendên 
wê eşkere diyar dibe ku ev bêdengiya 
osmaniyan ne ji tirsê bû. Wan dixwast ku 



hêza nasturiyên alîgirê dewletên îngiliz û 
Fransa bê şkandin, lê belê ne bi destê wan 
bi xwe, bo wan baştir bû ev tevger bi destê 
serhildêrên Kurdan de bê meşandin. C. 
Sandreczki vê durûtiya dewleta osmaniyan 
bi helwesta paşayê osmaniyan li Mûsilê 
eşkere destnîşan dike û dibêje ku, ya rastî 
leşgerên wî di başûrê Tîjarî de alîkariya 
Bedirxan kirine, ji talanan keriyên dora 
du hezar pezan ji xwe re birine û bi ser de 
jî paşa dest daye ser axa nasturiyan ya li 
Berwerê. 

Osmanî di vê armancê de bi serketin, ji 
alîkî de hêza nasturiyan hatibû şkandin 
û ji aliyê din de jî piştî van komkujiyan 
Bedirxan û tevgera wî bûbûn hedefa 
diberiya dewletên îngiliz û Fransa yên ku 
bi pêşkêşiya alîkariyên xwe êrişa dewleta 
osmanî li ser kurdan teşwîq kirin. 

Her çiqas şkestandina hêza nasturiyan 
û pê re jî ya bandora îngilizan li herêmê 
bi dilê dewleta osmaniyan qewimî bû jî, 
wê ev bûyer wek sedem destnîşan kir û bi 
alîkariya îngilizan amadekariyên têkbirin; 
hêza Bedirxan û hevalbendên wî kir. 

Hin hêzên êzdiyan di êrişên osmani; 
de bona tolhildanê ji Bedirxan alîl 
artêşa osmanî kirin ji ber ku wî 
beriya vê bûyerê komeke mezin ji êzdiyan 
qirkiribû. Pê re biraziyê wî, Êzdînşêr 
Begê jî ji wî re xiyanetî kir û xwe da aliyê 
osmaniyan. Bi vî awayî di çarçova êrişên 
li ser hêza Bedirxan di havîna 1847’an 
de dewleta osmanî bi serket, pêvajoya 
hilweşandina mîrektiyên kurdî pêkanî û 
yasayên tanzîmatê li dar xist. 

Daxwaz û armancên Bedirxan Begê û 
hevalbendên wî ya rizgarbûna ji dewleta 
dagirker ya osmaniyan her çiqas tevgereke 
rewa û rast bû jî, lê bi tevkariya Mîr Mi- 
hemedê Rewandizî êriş û kuştina êzdiyan 
di sala 1832 ‘an û ya nasturiyan jî felaketek 
ewqas mezin bû. Ev bûyer ji alîkî ve bûn 
sedema têkçûna serhildana bo avakirina 
Kurdistanê û ji aliyên xwe ên wek ne- 
heqiya li hember gel û baweriyên mayîn ve 
jî wek rûpeleke reş ketin dîroka kurdî. 

Piştî salan di nav malbata Bedirxan 
de rûyê welatparêzî û kurdewarî ya ji 
serhildana bav û kalên wan derket pêş, 
bi destê wan bingeha ziman, zanyarî û 
rojnamegeriya kurdî hatin hatin saz kirin. 
Bedirxaniyan her wisa di warê siyasî û 
dîplomasiyê de jî xebatên sereke meşandin 
û têkiliya kurdan bi gel û baweriyên cûda 
re li ser bingehek nû, ya hevdu hesibandin, 
rêzgirtin û piştgiriyê hat damezrandin. 



R omana bi nav û deng ‘ Animal 

Farm’ a George Orwell ku demekê 
ji bo reşkirina pergala sosyalîst a 
Yekîtiya Komarên Sosyalîst a Sovyetê û 
bi taybetî jî ji bo reşkirina Stalînîzmê li 
hemû dinyayê weke propagandayê dihate 
bikaranîn, bi navê ‘Çewlika Heywanan’ 
ji alî Salih Agir Qoserî ve ji kurdî re hate 
wergerandin. Pirtûk ji alî Weşanên Lîs’ê ve 
hate weşandin. Weşanên Lîs’ê her wiha bi 
weşana gellek pirtûkên din jî bê navber 
pirtûkxaneya kurdî rengîntir dike. 



Wergera berhemên klasîk ên cîhanê 
didome 

Yek ji romanên bingehîn ên şêweya 
rexnegiriyê ya wêjeya cîhanê ‘Animal Farm’ 
a George Orwell ku bi salan ji bo rexneki- 
rina pergalên sosyalîzma reel û Yekîtiya 
Komarên Sosyalîst a Sovyetan(YKSS) û bi 
taybetî jî ji bo rexnekirina dema rêveberiya 
Stalîn li hemû dinyayê weke propagan- 
dayê dihate bikaranîn bi navê ‘Çewlika 
Heywanan’ ji alî nivîskar Salih Agir Qoserî 
ve li kurdî hate wergerandin. Ev romana 


ku ji alî Weşanên Lîsê ve hate weşandin 
ji alî George Orwell ve weke çîrokekê 
hatiye nivîsîn. Lê belê ev çîrok ne çîrokeke 
periyan, weke çîrokeke ku çêjên rasteqîniyê 
dihundurîne hatiye nivîsîn. 

Di Çewlika Heywanan de George Orwell 
hemû karaktêran ji heywan afirandiye. Di 
çewlikekê de heywanên ku di bin nîrê miro- 
van de azarên mezin dikêşînin biryar didin 
ku li dij ev mirovên ku keda wan dixwin 
û li ser wan metîngeriyê dikin derbikebin 
û rêveberiya çewlikê bi dest bixin, da ku 
di çewlikê de jiyaneke azad û wekhev saz 
bikin. Piştî ku heywan dest bi şoreşê dikin 
û rêveberiya çewlikê bi dest dixin, her çiqas 
armanca wan afirandina civakeke 
wekhev be jî, ji ber ku beraz ji 
heywanên dinê jîrektir in, di 
hîyerarşiya rêveberiyê de dibin bi- 
jarteyên herî payedar, piştî demeke 
kurt tîmeke serbazan dadimezirînin û bi 
vî awayî rengê şoreşê diguherînin. Evberaz 
ew çend dijwar in ku heywanên din ên 
çewlikê xweziya xwe bi dema metîngeriya 
mirovan tînin. Orwell di Çewlika Heywan- 
an de rasteqîniya dîrokê jî rexne dike û her 
çiqas aşkere neyê diyarkirin jî serberazê ku 
di çewlikê de dibe serokê çewlikê, dişibîne 
Stalin. 

Yek ji baştirîn 100 romanên sedsala 
çûyîye 

Çewlika Heywanan ku her çiqas di 
sala 1945’an de hatibeb çapkirin jî di sala 
1950’an de pir bi navbang bû û her çiqas 
di sala 1996’an de ji bo xatirê popularîteya 
wê ya navbera salên 1945 - 1950’an şayanî 
Xelata Retro Hugo hatibe dîtin û bi ve 
mebestê di nav pirtûkên herî mezin ên 
rojavayî de hatibe parastin jî, Orwell’ê ku 
beriya vê salê çûbû ser dilovaniya xwe vê 
xelatê bi çavên xwe nedîte. Roman, ji alî 
Govara Timesê ve jî weke yek ji baştirîn 
100 romanên Îngilîz ên ku di navbera salên 
1923 û 2005’an de hatine weşandin hate 
dîtin. Li gel ku bi hejmara wergerên ji bo 


zimanên din balê dikêşîne ser xwe jî, ev 
romana ku bi şêweya fabl’a rexneyî ya siyasî 
hatiye nivîsîn, her wiha bûye mijara du 
filmên sînemayî û bandoreke mezin li ser 
mûzîkjenên Ewropî jî kirî ye. 

Roman bi mebesta rexnekirina 
Stalînîzmê hatiye nivîsîn. George Orwell’ê 
ku demokratekî sosyalîst e û çend salan 
endamtiya Partîya Karkerên Serbixwe 
ya Îngilîz kirî ye, di vê romana xwe ya 
nîgaşî de bi rengekî tûnd û diyarker êrîşî 
stalînîzmê dike û Orwell bixwe jî di na- 
meyeke xwe de dibêje ku ev roman "Contre 
Stalin" an jî ‘Li dijî Stalin e’ Orwell, her 
çiqas çepgir be jî li dijî rejimên totalîter e 
û di romanê de ji destpêka damezirandina 
YKSS’ê ve bûyerên ku li vî welatî diqewimin 
bi zimanekî tinazker û rexneyî tîne ziman. 

Pink Floyd jê feyz girtibû 

Çewlika Heywanan an jî bi navê xwe yê 
resen Animal Farm’a ku ji albûma ‘Ani- 
mals’ a koma mûzîka rock’ê Pink Floyd a 
bi navbang ku weke baştirîn koma rockê 
ya cîhanê tê dîtin û hemû rekorên frotina 
albûman û rekora strana herî pir di lîstên 
dinyayê de wek strana yekem maye di dest 
xwe de digirin re bûye çavkaniya feyzlê- 
girtinê. Pînk Floyd, di klîpfilma Animals 
de kesayetên cuda di teşeyê heywanên cihê 
yên wek beraz, seg, berx û hin heywanên 
din de sembolîze dike. Çewlika Heywanan 
li gel ku bi şêweyeke hişk rexnegîriya 
Stalînîzmê dike jî, di salên Şerê Cîhanê 
yê Duyem de ji alî dewleta Îngilîstanê ve, 
bi mebesta ku hevkarê xwe yê şer YKSS’ê 
aciz neke, rastî sansorê tê. Her wiha tê 
gotin ku li Amerîkayê, di kêliya çêkerkariya 
kartonfîlmê vê romanê de CIA’ê senaryoya 
wê daye guhertin. Lê belê di sala 1999’an 
de, li îrlandayê, bi teknolojiya anîmasyona 
herî pêşketî û bi alîkariya gellek heywanên 
perwerdekirî, bi senaryoya xwe ya resen 
careke dinê weke kartonfîlmê anîmasyonî 
hatiye kêşandin. 


Ji Weşanên Lîs’ê berhemên nû 

Weşanxaneya Lîs’ê li gel romana George 
Orwell ‘Çewlika Heywanan’ her wiha bi 
romaneke din a Orwell a bi navê T984’ û 
çend berhemên din yên wêjeyî û dîrokî jî 
gencîneya nîvîsbariya pirtûkxaneya kurdî 
dewlemendtir dike. Bi vê mebestê herî dawî 
bi hin berhemên din jî xizmetên xwe yên 
wêjeyî, dîrokî û behredariyê didomîne. Ber- 
hemên axirîn yên Weşanên Lîsê ev in: 

Cilda 3’yem a berhemên helbestî û 
wergerî yên Fêrîkê Ûsiv ên ku di navbera 
salên 1985 û 1997’an de nivîsî ye ku bi navê 
‘Êvara Zivistanê’ hatine berhevkirin, Çapa 
2’yem a romana ‘Gramera Bêhizûr’ a Şener 
Ozmen, romana bi navê ‘Xewle ye Xewn’ a 
Mîtan Şareza, pirtûka bi navê ‘Li dû te’ ya 
Siyamend Serbilind, pirtûka serhildana Şêx 
Seîd a ku bi axaftinên ew kesên ku şahidiya 
serhildanê kirine hatiye nivîsîn ‘Şeyh Said 
Hareketi, Tamklarm Anlatimiyla’ ya Sey- 
idxan Kurij û pirtûka dîrokî ya ‘Selahaddin- 
i Eyubi’ ya Bahaaddin bin Şeddad a ku ji 
alî Mehmet Selim Kiraz ve ji erebî li tirkî 
hatiye wergerandin. 

Weşanxaneya Lîsê ku bi salan e di nav 
astengiyên xedar de hewl dide ku çapa 
berhemên kurdî zêdetir bike û behredariya 
wêjeyî ya kurdî geştir bike, demeke berê 
jî bi weşandina rêzepirtûkên cihê yên 
nisîskarên kurd pêdiviyên kurdîaxêvan bi 
cih anî. Weşanxaneyê pirtûkên wekî ‘Hibra 
Sor’ a Rizgar Elegez, ‘Ava Sor’ a Îbrahîm 
Osman, ‘Kevirên Bendewariyê’ ya Nivîskar, 
Helbestkar û Wergêrê hêja Kawa Nemir’ê 
ku di heman demê de edîtoriya Lîs’ê jî 
dike, se rêzepirtûkên bi navê ‘Dengê Dil’, 
‘Êdî Dereng Bû’ û ‘Destê Dê’ yên Emerîkê 
Serdar, ‘Dayik’ a Karel Çapek, ‘Kaxez’a 
Mistefa Aydogan, Berhemên ‘Her du jiyan- 
name’ û ‘Miriyên Sade’ yên Selîm Berekat 
ên ku ji alî Ebdelah Şêxo ve ji erebî li kurdî 
hatine wergerandin û gellekberhemên din 
jî weşand û xwênerên kurd hinekî din jî 
serbilind kir. 

Li Amedê ûdiyelcî ermen 

Ez bi dû hesreta Amedê lcetim 


Mehmet Emin Kan 

unermendê ermenî Yervant 
Bostanci yê ku bi navê Udi Yervant 
tê naskirin nûciwaniya xwe li 
Amedê derbas kir û piştî demekê wî jî berê 
xwe da dîasporayê. Yervant li Emerîka ji 
bo ku hesreta welat bikewîne berê xwe da 
muzîkê û li ber destên muzîkjenên ermen 
mezin bû. Piştî hesreta 21 salan Yervant 
berê xwe da Amedê û li Amedê bi cih bû. 
Yervantê dildarê Amedê li ser muzîkjenî 
û sirgûniya xwe rawestiya û ji pirsên roj- 
nameya BasNûçeyê bersivand. 

Hun jî tevlî karwanê sirgûnê bûn û 
çûn diyaspora yê. Tesîra dûriyê li 
ser we çi bû? We li wir çawa dest bi 
muzîkê kir? 

Belê tesîr kir, mirov ne 21 salan 21 rojan 
jî ji mala xwe dûr bikeve, ji malbata xwe, ji 
hevalên xwe û ji welatê xwe dûr bikeve ew 
dem jiyana mirov di bin tesîra wê dûrbûnê 
de dimînê. Ji ber wê sedemê jî li muzîka 
min jî tesîrek çêbû. Dema ku ez li Stenbolê 
bûm, di Komeleya Dibistana Bezciyanê 
de min 14 salan xebatên muzîkê kir. Li 
Komelaya Dibistana Bezciyanê de ez fêrî 
muzîka ermenî bûm, lewra em li Amedê ji 
muzîka ermeniyan dûr bûn. Ez li Amedê 
ji dayîk bûm û ez di Taxa Filla de mezin 


bûm, taxa ku em li mezin bûn, jê re digotin 
Taxa Filla sedema vê jî, ew bû ku nifûsa 
ermeniya li wê dere zêde bû. 20 sala min li 
Amedê mam. Dema ku ez çûm Amerikayê 
min gellek mûzîsyenên mezin ên ermenî 
naskirin û min ji wan gellek tişt wergirt. 
Wan kesên ku min naskir, bi temenê xwe 
gellek mezin bûn û di dema komkujiyê de 
ji welat derketibûn û di muzîka ermenî de 
wan kesên ku gellek berhemên wan hebûn 
ji min re bûn alîkar û bi alikariya wan mîn 
muzîka xwe bi pêş xist. Dema ku mirov 
dibejê sirgûn, di nav de êş û elem heye heta 
ku ji destê min dihat min ew êş û elema 
di eserên xwe de anî ziman, lê belê min tu 
carî Amed jî ji bîr nekir, di tevahî beste û 
gotinên min de bêhna Amedê heye. 

We li Emerîka û li gelek cihên 
dinyayê konsert dan û hun enstrû- 
maneke Rojhilat ûdê bi kartînin. 
Jiyana we li Rojava bû û muzîka we 
ya Rojhilat bû. Gelo tesîra muzîka 
Rojava li ser muzîka we çênebû? 

Wek ku hûn jî dizanin muzîka ermenî 
jî cureyeke muzîka Rojhelat e. Û li hêla 
din jî ji tesîra muzîka Rojava jî re vekirî 
ye. Muzîka Ermenîstanê jî di bin bandora 
muzîka Rusan de maye. Lê ez qet bi muzîka 
Rojava re eleqeder nebûm. Her dem bi 
muzîka welatê xwe re eleqeder bûm. 
Bingeha min mûzîka klasîk a tirkî ye. Ez 
tû car ji muzîka klasîka tirk,ji muzîka 
kurdî, ji muzîka ermenî û ji muzîka gel dûr 
neketim. Û meraqa min muzîka Rojava re 
çê nebû. Min li Amerîkayê 13 CD derxistin. 
Di wan CD’ya min a dawî de hevalek min 
ê Cihû hebû, bi terzê Rojava ji min re çend 
stran xwendin, lê min wan qet bi kar 
neanî. Li her deverê dinyayê min her 
dem muzîka welatê xwe çêkir. Min 
muzîka ermenî,tirkî û kurdî qet ji 
hev cihê nekir. Di dawî de ez 
li vî welatê dijîm û bi tirkî 
diaxifim, ermenî me û bi 
kurdan re mezîn bûme 
ez nikarim wan ji hev 
cihê bikim. Ez her dem 
dibêjim ku muzîkjen 
lazim e ku muzîka 
xwe çê bike. 
Muzîka 
Rojava û 
muzîka 
Rojhilat 
dibe ku 
dibin 
bandora 
hevde 
bimînin 
lê wisa 
sentezek 
mezin 
tune 
ye. Di 


muzîka ermenî de heye, lê di muzîka gel 
de anha hin kes dixwazin muzîka Rojhelat 
li gor muzîka Rojava bi guncînîn, lê li 
gor fikr û ramanên min çima îlla em wan 
qopya bikin. Muzîka me ya xweser û hêja 
heye, çima bêhna wan di muzîka kurdî, 
tirkî, ermenî de were, bira ew ji muzîka 
me biecibînîn. Muzîka me pir kûr û pir bi 
bingehe û bi hezar salane li ser piya ye. 
Lazime ku mirov ji tiştên nû re vekirî be, 
lê ew nayê vê wateyê ku mirov di bin tesîra 
çandên din de bimîne. Heta ku em di bin 
bandora çandê din de bin, ne em û ne jî 
muzîka me pêş nakeve. 

Sedema ku min anî hesreta welat bû. Ez 
qet ji Amedê ne qetiya bûm. Li Emerîkayê 
stûdyoya min hebû 
li dîwarên stûdyoya 
min weneyên Ahmed 
Arif, Yilmaz Guney, 

Celal Guzelses û \f 
aliyêdinjî wêneyên 
sûrên Amedê hebûn. 

Min her tim wextê 
xwe di stûdyoyê de 
derbas dikir û min 
li kîjan alî binêriya 
min welatê xwe 
didît. Stûdyoya 
min wekAmedeke 
biçûkbû. Yanîez 
her dem li Amedê 
bûm. Çend sal berê 
nivîskar Şeyhmus Diken di pirtûkeke xwe 
de qala min kiribû bandora vê ji li ser gelê 
Amedê hebû. Ji ber ku ez hatim welat ez 
pirr bextewar im. Gelê Amedê min himbêz 
kir û min bi tenê nehişt. Ziman, ol û rengê 
mirovan çawa be gerek mirov, mirovan ji 
hev ne qetînê, tiştê ku min anî, wê hesreta 
Amedê bû û ji ber vî jî di sala 2009’an de 
ji bo na konsertê ez hatim Amedê û min 
li vê derê hevsara xwe Talîn nas kir. Ew 
dem Talin min ji dil ve brîndar kiribû di 
sebata 2015’ an de em zewicîn. Lê hinek kes 
dibêjin ku tu ji bona Talînê hatiyê Amedê lê 
Talînê ku bixwaze dikare li Amerîkayê kar 
bikira. Ji min re got ez ê werim Amerîkayê, 
lê min got ez ji Amedê pir hezdikim û 
welatê min e. ez hatim Amedê. Tiştê ku min 
kişand Amedê dîwarên kevirin, germahiya 
vê derê ye. 

Hun niha perwerdeya muzîkê didin? 

Mixabin ji roja ku ez hatime Amedê 
û heya niha nikarim perwerdeyê bidim. 
Sedema vî ji ku stûdyoya min li Amerîkayê 
ye û tu amûrên min ê xebatê li vê derê tûne 
ne. Ez nikarim xebatan derxim holê. Wezîrê 
Çand Turîzmê anîna stûdyoya min girtin 
ser xwe. Lê heta niha hê encamêke erênî 
derneketiye. îmkanê min yên maddî têr 
nakin ku ez stûdyoya xwe binim Amedê, 
lê anha dîsa me dest bi serlêdana kir ji bo 
anîna stûdyoyê. Heke stûdyoya min werê 


ez ê dest bi karên xwe bikim. 

Hinek saziyen çandi û navendên 
akademiyê berhemên folklorê tomar 
dikin û arşîvan amade dikin. Ji bo 
berhevkirin û tomarkirina muzîka 
ermenî danûstendinên we bi wan 
akademiyan re çêbûn? 

Li Kurdistanê xebatên çêkirina arşîvan 
tiştekî pirr xweş e û lazime ku ev xebatana 
hebin. Heke ku muzîka gelekî tune be, ev tê 
wê wateyê çanda wî ji tune ye. Muzîka kurdî 
bi vegotina dengbêjan heta îro hatiye. Ez 
her dem tînim ziman radyoya Erîvanê 
ku tunebûya muzîka kurd anha ne di vê 
astê debû. Keda hunermendên ermenî pir 
zêde ye. Mînak, Aram 
Tîgran, Xarapetê Xaco, 
Meryem Xan hene van 
hunermendan kedeke 
mezin dane. Mixabin 
ez di nava xebatên ku 
tên amade kirin de cih 
nagirim. Lê yê ku kar 
dikin ez bawerim hene. 
Min hinekberhem 
berhevkirine, bi teybetî 
jî stranên ermenî yên 
Amedê ne. 

Hun niha huner- 
mendê Koroya 
Klasîk a Muzîka 
Tîrk in jî. We kengî dest pê kir? Hûn 
stranên ermenî û kurdî jî distirên? 

Di 21’ê Gulana di sala 2013’ an de ez ji 
Amerîkayê derketim û li Almanya, Fransa, 
Hollanda û li Belçîkayê geriyam min li 
wir konsert dan. Bi teybetî konserta me 
ya Almanyayê pirr xweş derbas bû. Ji her 
deverê kurd, ermenî, sûryanî û hevalên 
tirk tevlî vê konsertê bûn şeveke baş bû. 

Di 21’ê Pûşbera sala 2013’an de min her 
tişte xwe li Amerîkayê li pişt xwe hişt ,bi 
tenê bi bahol û ûda xwe hatim Amedê. Min 
di îlona 2013’an jî de di Koroya Klasîk a 
Muzîka Tîrk de wek hunermendê mêvan 
dest bi kar kir. Ji adara 2014 an vir de min 
bi fermî dest bi vî karê kir. Li Tirkiyeyê cara 
yekemîne ku ermeniyek di koroyên dewletê 
de cîh digre. Heta niha qet ermenî di ko- 
royên devletê de cîh ne girtine. Berhemên 
ku bi kar tînîn bi piranî yên ermeniya ne, 
lê ermenî di wan karên ku tên çêkirin de 
cîh nagrin ev tiştekî pir dilê mirov diêşîne. 
Di wan salên dawî de hinek guhartin tên 
çêkirin lê ew ji têr nakin. Piştî hatina min 
a vê koroyê cara yekemîn stranên kurdî û 
ermenî tên bi kar anîn, li gor min ew tiştekî 
pirr baş e. Nêzî dû salayê ku ez hema hema 
ji xeynî karê koroya dewletê tiştekî din 
nakim û sekinandî me, ez ji vê rewşê jî pir 
aciz im. 




Gelê Amedê 
min himbêz 
kir û ez bi tenê 
nehiştim. 




